Udako ikastaroa: Ahozkotasunaren eta ahozko kultur sorkuntzaren didaktika. Animatzen? « Hezkuntza eta Hizkuntza\n« Castells ministroa: teknokrata hippiea eta bere plan neoliberalak unibertsitate publikoa desmuntatzeko\nEkoizpen-ereduak eta eskola-ereduak: fordismoa, taylorismoa eta toyotismoa »\nAurtengo edizioari begira, UPV/EHUko Uda Ikastaroak Fundazioak hainbat agertoki aurreikusi eta neurri batzuk hartu ditu, ikastaroen garapena bermatzeko. Alde batetik, ikastaro formatu berriak sortu ditu eta hobetu egin da plataforma birtuala, edozein lekutatik konektatzeko; bestetik, osasun eta segurtasun neurri guztiak aurreikusi ditu, egoerak aukera eman bezain laster ikastaroak aurrez aurre egiteko (webgunetik hartua).\nIkastaro batzuk online izango dira eta beste batzuk aurrez aurre eta online sinkronoan segitu ahal izango dira, alarma-egoerako fase bakoitzak ezarritako baldintzak kontuan harturik.\nAhozkotasunaren eta ahozko kultur sorkuntzen didaktikari buruzko ikastaroa\nIkastaro hau uztailaren 9 eta 10ean izango da eta bertan hizlari izango naiz, Bertsozale Elkartearen gonbidapenari esker. Hemen duzue ikastaroko fitxarako esteka: https://www.uik.eus/eu/online-ikastaroa-zuzenean-ahozkotasunaren-eta-ahozko-kultur-sorkuntzen-didaktika\nIkastaro hau online zuzenean da, baina nahi izanez gero, PRESENTZIAL egiteko aukera dago.\nHona hemen ikastaroaren aurkezpena eta behin-behineko egitaraua:\nAhozkotasuna Euskara ikasgaian landu ohi da berariaz, baina ahozko komunikazioa edozein ikasgaitan ageri da ikasgelan, edo, garrantzizkoago izan daitekeena, ikasgelatik kanpoko harremanetan. Ahozkotasuna eskolan irakats daiteke? Noiz, nola? Ahozkoa lantzeko proposamen didaktikorik bada? Nola eragiten du testuinguru soziolinguistikoak ikasle gazteengan? Gazteek pentsatzen edo sentitzen dutena euskaraz adierazteko testuinguru egokirik eta aski baliabiderik ba al dute eskura?\nHezkuntza Arautuko irakasleak (Lehen Hezkuntza, Derrigorrezko Bigarren Hezkuntza, Batxilergoa), Ahozko Kultur Sorkuntzen irakasleak (antzerki, bertsolaritza…) aisialdiko begiraleak, kultur teknikariak, euskara teknikariak.\nUZTAILAK 9: AHOZKO KULTUR SORKUNTZEN DIDAKTIKA\n9:30-9:45 Erregistroa eta dokumentazio-banaketa. Jardueraren zuzendariaren aurkezpena. Karlos Aizpurua Etxarte (Bertsozale Elkartea – Ikerkuntza eragilea).\n9:45-10:15 Antzerkiaren didaktika edo nola irakatsi antzerkia Hezkuntza Arautuan. Arantxa Hirigoyen Iriarte (Axut Antzerki Konpainiako arduradun pedagogikoa).\n10:15-10:30 Parte-hartze irekia (txatez, ahoz, mikrofonoz)\n10:30-11:00 Kantagintzaren didaktika edo nola irakatsi kantagintza Hezkuntza Arautuan. Gotzon Barandiaran Arteaga (Bertsozale Elkartea – Kultur eragilea)\n11:00-11:15 Parte-hartze irekia (txatez, ahoz, mikrofonoz)\n11:35-12:05 Bertsolaritzaren didaktika edo nola irakatsi bertsolaritza Hezkuntza Arautuan. Mikel Artola Izagirre (Bertsozale Elkartea – Hezkuntza eragilea eta ikertzailea).\n12:05-12:20 Parte-hartze irekia (txatez, ahoz, mikrofonoz)\n12:20-13:00 Mahai-ingurua: Ahozko kultur sorkuntza Hezkuntza Arautuan. Arantxa Hirigoyen Iriarte, Gotzon Barandiaran Arteaga eta Mikel Artola Izagirre. Moderatzaile: Karlos Aizpurua Etxarte.\n13:00-13:30 Klownklusioak. Beatriz Egizabal Ollokiegi (Kontukantoi).\n9:30-9:45 Jardueraren zuzendariaren aurkezpena. Karlos Aizpurua Etxarte (Bertsozale Elkartea – Ikerkuntza eragilea).\n9:45-10:15 Ahozko komunikazioan eragiteko aukerak aztertzen Hezkuntza Arautuan. Olatz Bengoetxea Manterola (Soziolinguistika Klusterreko teknikaria)\n10:30-11:00 Ahozkotasunaren didaktika: irakaslea ardatz. Aroa Murciano Eizagirre (EHUko irakasle eta ikertzailea).\n11:35-12:05 Didaktizismotik konplexutasunera: ahozkotasunera hurbiltzen kultura herrikoien ikuspegitik. Ainhoa Ezeiza Ramos (EHUko irakasle eta ikertzailea)\n12:20-12:50 Gazteak, eskola eta ahozkotasuna. Joxerra Garzia Garmendia (EHUko irakasle erretiratua eta ikertzailea. Ahozkotasunean aditua).\n12:50-13:05 Parte-hartze irekia (txatez, ahoz, mikrofonoz)\n13:05-13:30 Mahai-ingurua: Ahozkotasuna Hezkuntza Araututik egunerokora. Aroa Murciano Eizagirre, Ainhoa Ezeiza Ramos eta Joxerra Garzia Garmendia. Moderatzaile: Karlos Aizpurua Etxarte.\nNeure partehartzearen inguruan\nAhozkotasunaren jabetze eta ikaskuntzaren gaiari heltzeko, funtsezkoa iruditzen zait kultura herrikoiak zer diren argitzea, ahozkotasunaren ekosistema edo mikroklimak hobeto ulertzeko. Arazo bat ikusten dut ahozkotasunaren eta ahozko kultur sorkuntzaren artean gertatu den haustura, azken honek kultura instituzionalaren eta masa-kultura alternatiboaren bidea hartu duelarik, kultura herrikoietatik urrunduz.\nSaiatuko naiz hitzaldira ekartzen Euskal Herrian, Andaluzian, Mexikon eta Portugalen ikasitakoa, eta antropologiaren ikuskera ere elkarlotuko dut hizkuntzen didaktikaren ikuspegiarekin batera. Hona hitzaldiaren izenburua eta laburpena:\nHITZALDIA: Didaktizismotik konplexutasunera: ahozkotasunera hurbiltzen kultura herrikoien ikuspegitik\nAhozkotasuna kultura herrikoien komunikazio-modu nagusia da eta edozein logika linguistiko gainditzen du. Sentipenak, ekintzak eta pentsamenduak estuki elkarlotzen dituelarik, adierazpen plastikoa, poetikoa, erritmikoa… hizkuntz adierazpenarekin bateratzen du. Gorputz osoko komunikazioa da eta psikodinamika eta gramatika propioak ditu. Hori dela eta, ahozkotasuna irakaskuntza-testuinguruetan lantzeko, konplexutasunaren teorian murgildu behar dugu, ikuspegi dialektikoaren laguntzaz.\n25 maiatza, 2020 | Tags: ahozko kulturak, ahozkotasunaren didaktika, kultur sorkuntza, kultura herrikoiak, Uda ikastaroa | Category: ahozkotasuna, Albisteak, Hizkuntzaren Didaktika


Pasa den uztailaren 4an Audientzia Nazionaleko fiskaltzak 50 urteko zigorra eskatu zuen Altsasuko zortzi gazteetatik seirentzat, “lesio terrorista” delitua inputatuta. Gazteok, ustez, bi guardia zibilen aurkako eraso batean parte hartu zuten Altsasuko festetan, 2016k urriaren 15ean. Beste akusatuetako batentzat, Oihan Arnanzentzat, 62 urte eta erdiko eskaera egin du fiskaltzak “mehatxu terrorista” leporatuta. Aldiz, Ainara Urkijorentzat 12 urte eta erdiko eskaera egin du “izaera terrorista duten mehatxuengatik”. Gainera, biktima bakoitzari ordaindu beharreko 41.000 euroko kalte-ordaina eskatu diete.\nTaberna bateko istilua terrorismotzat hartu dute. Hiru gazte bederatzi hilabetez egon dira zaintza bereziko erregimenean, terroristei aplikatzen zaien zigor handienean, Madrilgo Soto del Realeko espetxean. Senitartekoek 90.000 km egin dituzte eta 37.000 euro gastatu dituzte legez kalean egon beharko luketen kideak ikusteko.\nGobernuaren, estatuaren eta justiziaren autoritarismoa\nBeste behin, eskuindar telekomunikabideek gogor ekin duten, hasieratik bertatik, kanpaina mediatiko distortsionatu batekin, gertakariak distortsionatuz. PPk, COVITE terrorismoaren biktimen elkarteak eta Carmen Lamela Auzitegi Nazionaleko epaileak tinko jarraitu diote bide horri. Fiskaltzaren akusazioa 1976tik abiatzen da gertakariak azaltzeko eta, uneoro, ETA protagonistatzat hartuta, nahiz eta ezin duten erakutsi akusatuak ETAko kideak direla eta erakundeak behin betiko su-etena duela bost urte iragarri zuen eta apirilean armak utzi zituen. Altsasuko gazteen gurasoek esan duten bezala, “beldurra ematen du horrenbesteko desproportzioak”. Agerian geratzen da erreakzioaren indarrei mehatxu terrorista aitzakiatzat hartzea interesatzen zaiela, gure oinarrizko eskubide demokratikoak zapaltzeko.\nAltsasuko kasu berri honek erakusten du frankistez josia dagoen justiziaren ustezko independentziaren eta inpartzialitatearen fartsa. Gainera, terrorismoaren aitzakiaz maiz baliatu dira Euskal Herriko gazteen aurka egiteko. ETAren ekintza armatua bukatuta ere, “terrorismoaren” aurkako borroka mantentzea obsesio bilakatu da PPren gobernuarentzat eta aparatu polizial eta judizialarentzat. Eta obsesio horrek bere bidea bilatu du gogor erreprimituz, eta protesta edo manifestazioetan parte hartzen duen edonori isun basatiak jarrita, eta egoera hori salatzen duten edo frankismoaren biktimen aldeko borroka bere egin duten gazteak, jornaleroak, raperoak eta twiterlariak atxilotuta. Orain, Euskal Herriko taberna batean izandako istilu baten aurrean egin duten muntaia besteak bezain higuingarria da. Azken finean, dena da ETA, nahiz eta ETA ez existitzen.\nBarne ministerioaren datuen arabera, Mozal Legea indarrean sartu eta lehen zazpi hilabeteetan “terrorismoari gorazarre” egiteagatik izandako epaiketak bost bider gehitu dira. Bai Euskal Herrian bai estatuan, asko dira PPren gobernuaren muntaia polizial eta judizialak: Alfonen kasua, Bódalorena, titiriteroena, Casandra gaztearena Carrero Blancori buruzko txisteak kontatzeagatik twitterren, etab. Euskal Herrian, Errenteriako hiru gaztek preso jarraitzen dute, martxoaren 11z geroztik, Iruñeko manifestazio batean eta Epaitegi Gorenak terrorismotzat hartu dituen ekintzetan parte hartzeagatik. Bestalde, 2015ko Tolosako inauterietako muntaia polizial batean oinarriturik, hiru gazteri lau eta bost urte eta erdi bitarteko kartzela zigorra eta 38.000 euroko isuna jarri nahi diete eta beste biri hiru urte eta bi hilabete eta erdiko kartzela zigorra Tolosako Gaztetxearen aldeko eserialdi batean parte hartzeagatik.\nEzker Iraultzaileak gogor salatzen du Altsasuko muntaia eta borroka soziala eta gazteen borroka kriminalizatzeko erabiltzen diren muntaia guztiak. Gure elkartasuna adierazten diegu Altsasuko gazteei eta beren senitartekoei. Halaber, gazteak berehala aska ditzaten eskatzen dugu eta terrorismo karguak ken diezazkietela. Gainera, Mozal Legea indargabetzeko eta Zigor kodean sartutako neurri errepresiboak kentzeko eskatzen dugu. Erantzun tinko eta masiboa sustatu behar da gobernuaren eta estatuaren deriba autoritario honen aurka, eta errepresioaren aurkako mobilizazioa eskubide demokratikoen, sozialen eta lan eskubideen aldeko borrokarekin uztatu behar da.


Zaldibar: kudeaketa, kezkak eta ardurak - Deia\nZaldibar: kudeaketa, kezkak eta ardurak\nerramun osa 18.02.2020 | 06:18\nONDARROAN, lur-jausi ikaragarri batek azpian zeuden etxeak azpian hartu, kalteak eragin eta ehunka herritar haien bizitokietatik aterarazi zituenean, gertaeraren aurrean, herri-erakundeen arteko ?-Eusko Jaurlaritza, Bizkaiko Foru Aldundia eta EH Bilduk gobernatzen duen Ondarroako Udala-? lankidetza izan zen arazoari aurre egiteko erabilitako tresnarik eragingarriena. Lankidetza eta hilabeteetako lana, mendiko lurrak egonkortzen saiatzeko, lurrak erretiratzeko, bai eta eragindako kalteak konpontzeko ere. Inork ez zuen gertaeraren erabilerarik egin... nahiz eta erantzukizunak badauden, bereziki, lursailak birkalifikatu, obrak egin eta jarraipena egin behar zuen Ondarroako Udalaren aldetik. Zaldibarko kasuan, ostera, bestelakoa izan da jarrera.\nLan-istripua gertatu eta hondakindegia kolapsatu ondoren, etengabekoak izan dira kritikak, irainak zein bestelakoak oposizioa osatzen duten ?-eta oraindik bide demokratikoetatik oso urrun kokatzen diren-? batzuen aldetik. Diote lehendakariak hasieratik joan behar zuela Zaldibarrera, nahiz eta denok dakigun halakorik egin izan balu, salaketa bestelakoa zatekeela, gertaera larri baten erabilera elektorala leporatuko zitzaiola. Hari berari tenk eginez, normala da hasieran, bi langileak bizirik atera zitezkeela iritzita, eginahalak egitea, ahal denarekin eta ahal den bezala. Orduak aurrera egin ahala, hondakindegia ezegonkor eta goialdean dagoena bertan behera erortzeko arriskua zegoela iritzita, erreskate-taldeen jarduna beste era batera antolatu beharra zegoen. Erreskate-taldeen segurtasuna ahalik eta gehien ahalbidetuz, gorpuak atera ahal izateko, hondakindegia egonkortzea ezinbestekoa zen... eta azken hori hil ala bizikoa da baldin kea zabaltzen duten suteak itzaltzeko ezinbestekoa den makineriak lan egingo badu. Eta hori ere ezin egin daiteke memento batetik bestera, besteak beste, hondakindegira iristeko bide berriak egin behar izan dira eta. Ahalegin horretan, gauzak ez direla ondo azaldu? Ados! Beharbada, informazio fidagarria ematea lehenetsi delako, arriskuez ohartarazteak susmoak eta alarmak indartuko zituela iritzita... Eta azken hori bazka bilakatu da, zurrumurruak, sasi-egiei eta bestelakoei ateak zabal-zabalik lagaz. Arduragabea izan da eta bada oposizioko alderdi batzuen jarrera, batzuk, enpresa pribatu batean jazotakoa onbideratzen saiatzen ari diren bitartean, bestetzuk datozen hauteskundeei begira jarri dira eta. Nago herri honek oposizioa egiteko beste eredu bat eskatzen duela, gobernagarritasunean inplikaturik daudenen jarraipena egiteaz batera, arazoen aurrean, aterabideetan inplikatzen saiatuko den oposizioa aldarrikatzen duela.\nKezkak ulergarriak dira. Ondorioz, datozen asteetan zein hilabeteetan ahaleginak eta bi egin beharko dira horiek uxatzeko, informazioa emanez eta, zalantza oro lausotzeko asmoz, osasun-zerbitzuen bidez behar den arta eginez. Baina Zaldibarko kontuak beste gai potolo bat ere utzi digu mahaiaren gainean: nola kudeatu behar dugun gure etxeetan, industrian eta abar sortzen dugun eta gure ongizatearen ikur bilakatu den zaborra. Eta hor, gutxienez, bi eredu antzeman daitezke. Alde batetik, guk geuk zaborraren kudeaketa arduratsua egitea, albait gehien birziklatuz, azpiegiturak sortuz eta kudeatuz... eta beste aldetik, EH Bilduk Gipuzkoako zaborrarekin egin bezala, beste lurralde batzuetara eramatea, ezkutatzea, arazoari bizkarra ematea eta pankartaren atzealdean itxurakerietan geldi-tzea. Hori bai, Zaldibarkoari zein bestelako arazoei inolako irtenbiderik eman gabe!


barren.eus - Sanloko Astigarraga eta Lauko taldeek zaleen aurrean jokatuko dituzte asteburuan denboraldiko partida garrantzitsuenak\nSanloko Astigarraga eta Lauko taldeek zaleen aurrean jokatuko dituzte asteburuan denboraldiko partida garrantzitsuenak\nArgitaratua: 2019-04-09 16:33\nJakinekoa zen Astigarraga GYS Sport taldeak jubenil nesken Espainiako Txapelketako zortzi sektoreetako bat Elgoibarren jokatu behar zuela, datorren asteburuan, hain zuzen ere. Ez da, baina, zaleen aurrean partida garrantzitsuak jokatuko dituen Sanloko talde bakarra izango, Laukok Zilarrezko Ohorezko Mailara igotzeko fasea jokatzeko postu bat izango baitu jokoan Olaizagan jokatuko den lauko finalean.\nJubenil nesken Espainiako Txapelketako zortzi sektoreetako bat jokatuko dute barixakutik domekara, Olaizaga kiroldegian. Lau talde lehiatuko dira elkarren aurka, sei partidatan. Etxeko taldeak, Astigarraga GYS Sport taldeak, Liberbank Pereda (Kantabria), Angel Optico Zamora (Zamora) eta Malkaitz Eskubaloia (Nafarroa) izango ditu aurkari. Irabazleak azken faserako sailkatzea lortuko du. Asteburuan jokatuko diren zortzi sektoreetako irabazleek, zortzi talde onenek, jokatuko dute Espainiako txapelketako azken fasea. Sanlok Elgoibarko fasearen ordutegien berri man du. Astigarragak barixakuan (apirilak 12) jokatuko den lehen jardunaldiko bigarren partida jokatuko du, 19:30ean, Angel Optico Zamora taldearen aurka. Zapatuan Liberbank BM Pereda taldearen aurka jokatuko dute elgoibartarrek, 13:15ean. Hirugarren jardunaldian, domekan, Nafarroako Malkaitz Eskubaloia taldearen aurka jokatuko du Astigarragak, 13:15ean hasiko den neurketan. (Partida guztien ordutegia)\n• Laukok igoera fasean en nahi du\nSenior emakumezkoen Zilarrezko Ohorezko Mailara igotzeko fasea jokatu nahi duten lau taldek Olaizaga kiroldegian izango dute jokoan postu bat asteburuan, zapatuan eta domekan. Lauko final formatuan jokatuko dute. Zapatuan (apirilak 13) Donostiako Bera-Berak eta Zarauzko Aialak jokatuko dute elkarren aurkako partida, 17:30ean. Lauko Elgoibarrek eta Portugaleteko C.B. Jarrilleras taldeek jokatuko dute bigarren finalerdia, 19:30ean. Zapatuko partidak irabazten dituzten bi taldeek domekan jokatuko dute finala, 9:45ean. Irabazleak Zilarrezko Ohorezko Mailara igotzeko fasea jokatuko du.\nLiga txapelketan lehen postua eskuratu zuen Basauriko Indupime taldeak zuzenean lortu zuen igoera fasea jokatzeko sailkapena. Sailkapeneko bigarrenetik bosgarren postuetara sailkatutako taldeek jokatuko dute Elgoibarko fasea. Laukok bigarren postuan amaitu zen liga txapelketa, eta horregatik izago du aurkari bosgarren sailkatu zen Jarrilleras taldea. (ikus sailkapena)\nAstigarragak Olaizagan jokatuko du Espainiako Eskubaloi Txapelketako bigarren faseko sektorea (2019-03-28)\nAstigarraga txapeldunorde eta Zuazo txapeldun Elgoibarko lauko finalean (2019-03-17)\n"Espainiako Txapelketa batetako finalerdietara sailkatu den Sanloko lehen taldea gara eta oso pozik gaude" (2018-05-07)\nTecnifuelle, Espainiako Txapelketako finaletik kanpo (2018-05-05)\nTecnifuellek Elcheren aurka jokatuko du Espainiako Txapelketako finalerdietan (2018-05-04)


"Hamar familia berri etorriko dira bizitzera" - Hernialde - Tolosaldeko ataria\n"Hamar familia berri etorriko dira bizitzera"\nJon Miranda Labaien 2019-10-17 07:58\nHerniope hautagaitza independentean aurkeztu zen zerrendaburu udal hauteskundeetan; Zazpi kideetatik sei berriak dira udalgintzan.\nZortzi urte daramatza Hernialden bizitzen Aitor Zubillaga Zelaiak (Ibarra, 1986). Udal langileek ematen dizkioten argibideak jarraituz, «pausoz pauso eta pixkana» ikasten ari dela dio.\nDagoeneko udalari eta alkate karguari neurria hartuta?\nMartxa hartuta ez, baina udal langileek ematen dizkiguten argibideei jarraituz ari gara pausoz pauso ikasten.\nHerniope izeneko hautagaitzan zerrendaburu aurkeztu zinen maiatzeko udal hauteskundeetan. Zergatik?\nAurreko alkatea, Igaro Balda, bere kargua uztera zihoan eta nola nik urte batzuk badaramazkidan Hernialden bizitzen pentsatu nuen herrian parte hartzea ondo legokeela. Ilusioa geneukan eta aurrera egin genuen.\nAurreko udal taldeko norbaitek jarraitzen al du agintaldi honetan zinegotzi?\nSei kide berriak gara eta bakarrak, Manolo Arroyok jarraitzen du zinegotzi. Bere eskutik informazioa eta laguntza jaso dugu hasiera honetan. Aurreko alkateak ere egindako lanen eta oraindik egiteko dauden gaien inguruko informazioa eman zigun. Eskertuta gaude.\nNola antolatzen zarete udal taldean?\nTaldean hartzen ditugu erabakiak. Nik astelehenean egiten dut lan eta asteko gainerako lau egunetan beste lanpostu batean aritzen naiz.\nHernialdeko jendeak badu udalera gerturatzeko ohitura?\nGauzak eskatzeko baldin bada bai. Herritarrak udalera bildu nahi ditugu eta parte har dezaten udal kontuetan eta hemendik, ahal dugun neurrian, saiatuko gara erantzun bat ematen, ahaleginduko gara esker onez eta errespetuz gauzak egiten.\nEtxebizitza berriak egingo dira aurki hemen Hernialden. Noiz hasiko dira lanak?\nUdalak urbanizazio lanak egin ditu, ura, gasa eta elektrizitatea pasa ditugu, espaloiak eta farolak jarri dira. Etxebizitzak egiteko hiru baimen eman ditugu dagoeneko, eta aurki hasiko dira eraikitzen. Guztira, sei etxebizitza tasatu eta lau libre izango dira eta dagoeneko guztiak salduta daude. Epe motzean hamar familia berri etorriko dira Hernialdera bizitzera.\nZenbat biztanle zarete Hernialden?\n313 gaude erroldatuta. Etxebizitza tasatuetara bost familia berriz datoz bizitzera eta beste familia bat Hernialdekoa da. Etxebizitza libreetan, berriz, herrikoak izanik kanpora joandako eta berriro ere bueltan datozen lau familia dira. Gure asmoa herriko belaunaldi berriak herrian geratzea da, herriko bizitzan ere parte har dezaten. Bestalde, erretiratuei leku bat eman nahi diegu. Aurten festetan egun bat jarri dugu beraientzat eta 55 bat inguruk parte hartu zuten. 65 urtetik gorako 71 herritar daude herrian. Bada kopuru majoa eta animatu nahi ditugu gauzak antolatu ditzaten.\nHaur eskolarik eta eskola txikirik ez dago.\nEz, ez dago. Etorkizun batean gustatuko litzaiguke eskola hemen edukitzea, baina umeak behar ditugu horretarako.\nOstatuak hori bai, martxa ona darama.\nBai. Bizia ematen dio herriari. Jendea mugimenduan dabil hemen eta hori guretzako oso garrantzitsua da.\nHerria bailarako banatuta daukazue. Horrek zaildu egiten ditu gauzak?\nZaildu egiten ditu, jendea sakabanatu egiten baita. Gauzaren bat antolatzen dugunean, puntu batera elkartzea oso zaila da. Bakoitzak bere ohiturak dauzka, batzuk gora joaten dira eta beste batzuk behera. Bailaraz bailara bilerak egin nahi ditugu eta haien kezkak eta arazoak konpondu nahi ditugu.\nDiru baliabide txikiak dauzkazue. Zenbateraino baldintzatzen du horrek udalaren jarduna?\nDezente. Hemen enpresarik ez dagoenez, herritarrek jarri behar dute aurrekontuaren zati handi bat. Sarrerak murritzak dira. Gipuzkoako Foru Aldundia eta beste erakundeetara jo behar izaten dugu inbertsio berriak egiteko laguntza bila. Esate baterako, komun publikoak jarri nahi ditugu plaza inguruan, jendeak nora joan izan dezan. Aztertzen ari gara proiektua. Ahal den toki guztietan laguntzak bilatzen saiatuko gara.\nHerri mugitua da Hernialde?\nNik herriko gazteei laguntzeko eskatu nahi diet. Bildu eta parte hartu dezatela gauzak antolatzen.\nEskerrak eman nahi dizkiet herritar guztiei eta esan nahi diet animatzeko udaletxera etorri eta parte hartzera. Esku zabalik hartuko ditugu eta ahal den neurrian lagunduko diegu.


Leintz Gatzagako hondakinen kudeaketa ereduari buruzko txostenak arrakasta izan du Belgrad-en - Leintz gatzaga - Goiena.eus\nLeintz Gatzagako hondakinen kudeaketa ereduari buruzko txostenak arrakasta izan du Belgrad-en\nEneko Azurmendi 2016-09-30 09:30\nTxostenaren egilea, Leintz Gatzagako konpost-gunean.\nJoseba Sanchez ingurumen aholkulariak egindako txosten hau nazioarteko kongresu batean aurkeztu du –Ramon Plana haren ordezkoak egin du aurkezpena, berak ezin izan zuen-eta joan–. Herrian sortutako hondakin organikoa, herrian kudeatzen du Leintz Gatzagak eta hori da lan honetan aztertzen dena.\nLeintz Gatzagako Udalak hondakin organikoa kudeatzeko darabilen eredua aztertzen du Joseba Sanchez ingurumen aholkulariak landutako txostenak. Uztailean Gijonen txostenaren alde soziologikoa aurkeztu zuen Sanchezek eta orain, Belgradon –Serbia–, alde teknikoa aurkeztu du, mundu mailako kongresu batean. Hala ere, bere lankide batek aurkeztu behar izan du, Ramon Planak, berak ezin izan du-eta bertara joan.\nHondakin organikoa sortzen den leku berean kudeatzeari deritzo eredu deszentralizatua. "Hondakina jaso eta leku zentralizatu batera eraman beharrean, tokian bertan tratatzea da", azaldu du Sanchezek. Hain zuzen ere, eredu hau da Leintz Gatzagak erabiltzen duena.\nOso erantzun ona izan du lan honek kongresuan. "Bertan zeudenengan interes handia piztu zuen nire lanak; egia esan, ez nuen espero", nabarmendu du Sanchezek. "Udalak egindako lana baloratu zuten. Agian hemen ez dugu hainbeste baloratzen, baina beste leku batzuetan asko baloratu dute", gaineratu du. Oraindik deiak eta emailak jasotzen dituela dio, informazio eske.\nBesteak beste, mundu guztitik etorritako ingeniariak, politikariak eta teknikariak batu dituen kongresua izan da Belgradon eginikoa, 72 herrialdetatik hurbildutako 1300 parte-hartzaile baino gehiago batu dituena. Bertan parte hartu ahal izateko, martxoan eman zuen izena Sanchezek. "Lehenik laburpena bidaltzen duzu eta, horren arabera, zure lana kongresuan aurkezteko aukera ematen dizute edo ez", dio txostenaren egileak. Kongresu horren baitan, ondorengo saioan aurkeztu zen lana Sanchezen lana: Hondakin organikoa prozesu biologiko bitartez kudeatzeko eredu deszentralizatuak.\nLeintz Gatzagan erabiltzen den eredu hau mundu mailako erreferente bihurtu da. "Beste herrialde askotan, konpostajea erabiltzen da eta iniziatiba batzuk ere badaude, baina ez da benetako erreminta bat bezala erabiltzen. Beraiendako konpostaje deszentralizatua da 300 tonako planta bat. Beraz, eskala txikiagoan egin daitekeela eta ondo funtzionatzen duela ikusten dutenean, harritu egiten dira", azaldu du ingurumen aholkulariak. Gaineratu du hemen "herri guztian" kudeatzen dela hondakin organikoa eta hori, leku askotan, planteatu ere ez dutela egin oraindik.\nDebagoiena osoan, Leintz Gatzaga da organikoa kudeatzeko eredu hau erabiltzen duen herri bakarra, nahiz eta herri guztietan kudeatu. "Eskoriatzan, adibidez, auzokonposta egiten dute, baina, horrez gain, bilketa ere badago. Gatzagan herritarrendako bilketa sistemarik ez dago", azpimarratu du.\nInternational Solid Waste Association erakundeko bazkide da Sanchez. Horregatik, kongresuetarako harremana "errazagoa" dela aitortu du.


Hauspoa astintzeko eta larrua kolpatzeko eguna - Eskoriatza - Goiena.eus\nHauspoa astintzeko eta larrua kolpatzeko eguna\nImanol Beloki Unamuno 2022-05-13 10:45\n2012an, bailarako trikitilari eguna Eskoriatzan ospatu zeneko une bat.\n2005ean egin zen lehenengoz Debagoieneko Trikitilari Eguna, eta zapatu honetan, Eskoriatzan, hamazazpigarren edizioa ospatuko da. Bederatzi trikiti eskolatako ikasleak arituko dira herriko kaleetan zehar, trikitia sustatzen eta ondo pasatzen.\n12:00etan, kalejira egingo da herrian zehar, eta, kasu horretan, trikiti eskola bakoitza bere aldetik arituko da. 13:00etan, trikiti eskolen joaldia izango da, Fernando Eskoriatza plazan; eta 14:30ean, bazkaria egingo dute Manuel Muñoz kiroldegian. Guztira, 260 lagun batuko dira bazkaltzeko. Arratsaldean, kalejira erraldoia egingo dute eskola guztiek batera; eta 18:00etan, Mugi Panderoa taldearekin erromeria izango da. Egunari amaiera emateko, triki-poteoa egingo dute, 20:00etan.\nBederatzi trikiti eskola\n2005ean hasi ziren jai egun hori antolatzen, eta zapatuan Eskoriatzako, Aretxabaletako, Arrasateko, Aramaioko, Oñatiko, Bergarako, Antzuolako, Elgetako, eta Soraluzeko trikiti eskoletako ikasleak batuko dira, berriz ere, trikiti eta pandero doinuak plazaratzeko. Aurten Eskoriatzan egin ostean datorren urtean Elgetan egingo denarekin bigarren bira edo zikloa itxiko dute.\nBailaran, Gatzaga da herri bakarra trikiti-eskolarik ez duena, nahiz eta duela hiruzpalau urte izan zen, eta, bailarakoa ez izan arren, 2010a ezkero Soraluzeko trikiti eskolakoek ere hartzen dute parte. Hala, guztiek batera, trikitia sustatzeko, ikasleei kalean jotzeko aukera emateko eta beste eskola batzuk egiten dutena ikasteko helburua du jaiak.\n"Dozena bat ikasle ari dira Eskoriatzako trikiti eskolan"\nAdolfo Jainaga, Eskoriatzako eta Elgetako trikiti irakaslea\nEskoriatzako eta Elgetako trikiti eskolako irakasleak 28 urte beteko ditu urtarrilean Eskoriatzan eskolak ematen ari dela, eta apirilean, berriz, 31 urte bete zituen Elgetako trikiti irakasle. Biak eta bailarako trikiti eskola guztiak osasuntsu daudela dio Jainagak, eta urtez urte itxarote-zerrenda egoten dela azpimarratu du.\nTrikiti eskolek zein bilakaera izan dute hasi zinenetik?\nTrikiti eskolen irakaskuntza era masifikatuan 80ko hamarkada amaieran zabaldu zen, 1985-1986 inguruan. Hasierako urteetan, egun bateko loraldia izango zela pentsatzen genuen, eta gero beherakada etorriko zela, baina ez da horrela izan. Eskola gehiago ireki dira, eta geroz eta jende gehiago dago. Kopuru aldetik osasuntsu dago bailaran, eta kantitateak kalitatea ekartzen du sarritan.\nEskoriatzan zein da gaur egungo egoera?\nEskoriatzan dozena bat laguni ari naiz irakasten gaur egun, eta zenbaki polita dela esango nuke. Urte hauetan guztietan, trikiti eskoletara joateari utzi dioten ikasle asko ere badira; ikasketak egitera kanpora joan direlako izan da gehienetan. Hala ere, saiorik ez hartu arren, segitzen dute euren kabuz hainbatek


Cordoba eta Buenos Aires artean herri boterea eraikitzen (Argentina eta Uruguaiko brigadaren 2. kronika) • ZUZEU\nCordoba eta Buenos Aires artean herri boterea eraikitzen (Argentina eta Uruguaiko brigadaren 2. kronika) –\nGure Argentinako bidai honetan Organizaciones Libres del Puebloko kideak ezagutu ditugu (aurrerantzean OLP). Talde hau 1980an sortu zen. Buenos Aireseko “conurbanoaren” iparraldean hasi zuten euren jarduna eta urteak aurrera egin ahala, hirian zehar zabalduz joan zen.\n2001eko krisialdia eta kaleko mobilizazio erraldoiak eta gero, De la Rua presidentea kargutik botatzea lortu zuen argentinako herriak. Ondoren, lau presidente izan zituzten oso denbora gutxian eta ezin izan zuten euren lana bete. Horrela, 2003an Kichnerrek hartu zuen kargua eta bertako hainbat organizazio mahai batera deitu zituen, bere asmoa herriko antolakunde guztiak kichnerismoaren barruan sartzea zelarik. OLPk ez zuen hau babestu eta kanpoan gelditu zen. Ondorioz, indarra galdu zuen eta ia desagertzekotan egon zen urte batzuetan zehar. Hala ere, gazte batzuk hezkuntzari lotutako dagoen Simon Bolivar erakundean militatzen hasi ziren eta poliki-poliki, nagusiagoak ziren kideekin batera, OLP berrantolatzen hasi ziren, berriro ere indarra irabaziz. Horrela, Buenos Aireseko mendebaldean lanean hasi ziren, merendero bat zabalduz. Gaur egun, auzo honetaz gain, beste auzo zein hiri batzutara ere zabaldu dute euren jarduna: Mendoza, Cordoba eta San Juan hiriak.\nOLPk emakumearen figurari garrantzi handia ematen dio. Izan ere, historikoki antolakunde ezberdinetako arduradun nagusiak gizonak izan dira, egunerokoan auzoetan lanean dihardunetak emakumeak* badira ere. OLP berrantolaketa prozesuaren baitan, honetaz jabetu eta egoera honi buelta ematen hasi ziren, adibidez: formakuntza espazio ez mixtoak sortuz. Kideetako batek azpimarratu du espazio hauekiko errespetua handia dela eta posible dela pixkanaka aldaketa hau gauzatu eta emakumeek ere geroz eta ardura gehiago izatea.\nBestalde, OLPko hiru ardatz nagusiak Formakuntza, Lana eta Mobilizazioa dira. Konprobatu ahal izan dugu bertako kide guztiek formakuntza politiko handia dutela, praktikara eramaten dutena argudiatuz eta filosofia berdinaren baitan kokatuz. Lanari dagokionez, kontutan hartu behar dugu Argentinan gaur egun dagoen langabezia tasa ikaragarria, milaka familia diru sarrerarik gabe utziz eta pobreziara kondenatuz. Gaur egungo Macriren gobernuarekin areagotu egin da egoera, eta, hau ikurisik, Gobernuak Ley de Emergencia Social deritzona sartu zuen indarrean. Honekin diru sarrera nahikorik ez dutenei lansari osagarri bat ematen diete. Hala ere, OLPk diru sarrera hau gogor salatzen du, ez baita diru sarrera osagarri bat, familia askorentzat duten diru sarrera bakarra baizik. Egoera honen aurrean, argi dute ezin dela horrelako mekanismoekin fidatu eta herriari boterea eta autonomia emango dien eredu bat sortzea ezinbestekoa dela.\nHorrela OLParen lanaren muina den horretara heltzen gara: auzo eta herriek euren beharrei so eginez, komunitatean benetako alternatibak eraikitzea. Honetarako, txikitik handirako bidea egiten dute: merendero bat sortzetik kooperatibak sortzera. Merenderoa auzoaren topagunea izango den espazioa da. Bertan, estatuak ematen dituen laguntzen barnean banatzen duen janaria eta behar nagusietarako produktuak bildu eta egoera larrienean dauden auzokidei banatzen zaie (janari poltsak, botikak…) Hau biztanleen topaleku eta eztabaidagune bihurtuta, bestelako proiektuak martxan jartzeko aukera ematen da: haur eta gazteentzako laguntza klaseak, txikienen zaintza-gunea (ez haurtzaindegia), serigrafia tailerrak, arropa josteko guneak, baratzeak…. Denborarekin hauetako asko kooperatiba bihurtu eta auzokideentzat lan eta diru iturri bilakatu dira. Honekin OLPak defendatzen duen bezala, etorkizuna modu autonomoan aurrera ateratzeko modua sortzen du herriak berak, pixkanaka estatu, enpresa eta “patroia”rekiko menpekotasuna ezabatzea lortuz. Gainera, herria boteretzeko bide honetan batak besteari egiten dakiena erakusten dio eta tresna berriak ematen dizkiote elkarri. Adibidez: jostea, eraikuntza lanak, zurgintza…\nGuzti hau bertatik bertara ikusteko aukera izaten ari gara hainbat esperientzia eta eredu desberdin ezagutuz.\nHilaren 4an, igandean, Buenos Aireseko probintzian kokatzen den Maximo Paz hiriko San Eduardo auzora hurbildu ginen eta bertako kide diren Marta eta Alejandrok harrera ederra egin ziguten. Bi hauek hirian bizi eta jubilazio lasaiago baten bila joan ziren auzo honetara. Baina, bertako errealitatea ezagutu eta auzotarrekin harremanak egin ostean, kooperatiba hau martxan jartzea erabaki zuten. Auzo hauek hirian tokirik ez zutenek sortuak izan dira, lurrak okupatuz, alegia, Tierra Tomada deitzen dioten ekimenaren bidez. Gu baino hobeto Martak azalduko digu zer den bertan egiten dutena.\nMahai baten bueltan, Matea hartuz eta kooperatibako kideek egindako pasta goxoak janez, hemengo eta hango egoera politikoari buruz jardun ginen. Eskerrik asko bikote!\nVilla La Tela eta Villa Adela\nCordobarako bidaia Buenos Aireseko OLPko Belen, Malena eta Ezequielekin batera egin dugu. Bertara iritsi eta hurrengo lau egunetan gure gidak izango diren German eta Mari ezagutu ostean, bazkaltzera joan gara arratsalderako indarrak hartzeko.\nLehenik eta behin, Villa La Tela ezagutu dugu. Auzo honetan, besteen antzera zera aurkitu dugu: etxe txikiak, asfaltorik gabeko kaleak, auto gutxikoak, komertzio gabekoak… Etxe horietako batean hasi berria den OLPko talde baten asanbladako lekuko izan gara. Bertan azaldu digute orain dela hilabete hasi zirela lanean eta gehienak 19-50 urte bitartean dituztela, hemen ere gehiengoa emakumeak* izanik. Denbora honetan, behetik hasita eta parte-hartzea sustatuz taldearen oinarriak definitu dituzte: zertarako elkartzen diren, delegatuen perfila eta lana zein izango den, delegatuak aukeratzea… Horrela, Creando Sueños merenderoa zabaldu dute. Bilera honetan aste honetan egingo den martxari buruzko hainbat ohar komentatzeaz gain, hurrengo hilabeteetan burutuko dituzten ekimenei buruz jardun dira, batez ere, merenderoan eraikiko duten labeaz eta komunitatea sendotzeko ekimen ezberdinez (adibidez: gure bazkari herrikoien antzeko olla popular).\nAsanblada hau amaitzean, gure lagunek beste auzo batera eraman gintuzten: Villa Adela. Hemen orain dela urte eta erdi jarri zuten merenderoa martxan. Horren adierazgarri da zenbateraino dagoen aurreratua proiektua: serigrafia tailerra, haur eta gazteentzako laguntza klaseak, karate klaseak kooperatibako haurrentzat… Bereziki deigarria egin zitzagun martxan jarri nahi duten ekimen bat, alegia, kooperatibako kide den ileapantzaile batek beste kide batzuei bere jarduna irakastea eta ofiziala den organismo batek titulu gisa onartzea.\nAngelleni eta Piedras Blancas\nHurrengo egunean, Trabajadores del Sur Organizados taldeko Damian, Celina eta euren seme Simon ezagutu ditugu. Bazkari gozo batera gonbidatu gaituzte eta euren proiektuen berri eman ziguten. Hauen lana lurrari lotuago dago, haien ustetan Argentina bezalako herrialde batean non lehenengo sektoreak indarra handia duen, lurralde fisikoan boterea izateak aberatsenen aurka egiteko modua eskaintzen du. Horrela, aspaldi martxan jarritako kontaktuei tiraka hainbat auzotara hurbildu dira eta auzokideekin banan-banan elkartuz, hitz eginez, matea hartuz… hainbat proiektu jarri dituzte martxan. Guk horietako bi ezagutu ditugu: Angelleniko ortua eta Piedras Blancaseko oilategia.\nAngellinin astean hiru aldiz batzen dira proiektu honen kide diren auzokideak. Hauek ortu eder bat jarri dute martxan eta, batez ere, bertan parte hartzen dutenen artean banatzen dituzte baratzeko produktuak. Proiektu honetan ere emakumeak* dira nagusi eta erabiltzen duten materiala gobernutik lortzen dute. Euren hurrengo proiektua tantakako ureztatze sistema ezartzea da.\nPiedras Blancasekoa, aldiz, ibilbide luzeko proiektua da. Gallo Rojo deitzen den kooperatiba eratu dute bertan: 15 familiek 10 oilategi kudeatezen dituzte. Produktuak inguruko merkatuetan saltzen dituzte, salmenta kopuru garrantzitsuak lortuz. Euren hurrengo erronkak bi dira: euri ura haiek eraiki dituzte putzuen bidez jasotzea eta oiloei jaten emateko euren pentsu propioa egin eta saldu ahal izatea.\nEguna amaitzeko, Diego, Pablo eta honen aitarekin bildu gara, eraikuntza lanetarako sortu duten kooperatibako gora-beherak azaltzeko. Hauek beste kooperatiba batzuetan lan egindakoak dira, baina, ideologikoki hauekin bat ez zetozela ikusirik, euren kooperatiba propioa sortzea erabaki zuten. Honen inguruan gremio ezberdinetako kideak hasi dira batzen eta horri esker eraikuntza lan integralak egin ditzakete. Euren filosofia honela laburbildu zuen Pablok: “azken helburua gobernuaren proiektu handiak horrelako kooperatiben esku geratzea da, horrela herriko aberastasuna berriro ere herrian gera dadin”.\nCordoba eta Buenos Aires artean herri boterea Cordoba eta Buenos Aires artean herri boterea\nargentina, internazionalismoa, uruguai


Zer aurkituko du irakurleak monografiko honetan? Helburua Europan abian diren erabakitze prozesuak ikuspegi akademikotik aztertzea izan da. Quebecko, Eskoziako, Katalinako eta Euskal Herriko erabakitzeko eskubidearen aldeko prozesuen alderaketa aurkituko du. Bide posibleak aztertu eta jaso dira; nazioarteko, europar mailako eta estatu espainiarreko arau markoak begiratu eta irtenbideak zeintzuk izan daitezkeen identifikatu dira. Horretarako, eguneroko praktika politikoan agertzen eta artikulatzen hasiak diren diskurtsoen azterketa akademikoa suspertu da. Argitalpen honetan Eusko Ikaskuntza, Euskal Herriko Unibertsitatearekin batera 2014ko abenduan antolatu zituzten Nazioarteko Jardunaldietan jaso ziren hitzaldi eta mahai-inguruak jasotzen dira. Jardunaldi hauek Gipuzkoako Foru Aldundiko babesa izan zuten. Argitalpena ondoko ondoko estekan ikus dezakezu.


Eap - ekimen-administratzaile txosten berriak.\nEkimen-administratzaile txosten berriak.\nKontsultatu zure ekimena CTT Arrakasta\nDira edozein ekimen CTT administratzaileak eskura dituzte kontsulta eta txostenak sortzeko aukera erabiliz, oso informazio garrantzitsua duten interesa duten ekimen emango dizkiete dago bere ekimena CTT piztuz.\nEskura dauden txostenak hautatzen den denbora-tarte honetarako honako hauek dira:\nDeskarga-txostenik. Sarrera bat jasotzen bakoitzeko, eta deskarga izandako “ deskarga-eremua ” erregistratzen Da. datu zehatzak (nork, noiz eta nola) egindako deskargatzeko.\nSarbideak eta descargas. Gehitutako datuak jasotzen duen sarrera bat egun bakoitzeko. aipatu Erregistratzen dira sarbide kopurua (kontsultak) bakoitzari dauden orrifitxetako iniziatiba eta deskarga kopurua egindako fitxategi-sailak descargas.\nEstatistika-datuak eskuragarri daude 2011 (e) ko ekainaren 1 .\n“ ” Txostenak egiten da horietarako sarbidea baimendu ostean, zure erabiltzaile-izena, “ nire ekimenak ”. ataletik ekimen bakoitzaren administratzailea esteka agertuko da, eta zer-Txostenak ”, “ ikusi esteka batera ekimen ” eta “ administrazio ”.


Usue | Subtitulos!\nPor María Lizarraga Garmendia\nBoulevard erlojuaren inguruan zebiltzan haurrekin jolastu ondoren, are plazer handiagoa izan zen Usuerekin topo egitea, fikzioaren eskutik izan bazen ere. Kaleko haurrak mozorrotuta zeuden, edo hori baino gehiago, manta eta oihal beltz azpietan ezkutatuta. Aurpegiak ere zirriborro beldurgarriez estalita zituzten. Baina Usuek ez, Usuek ez du halako trapu eta zirrimarra beldurgarrien beharrik, hark beldur emateko aski baitu haren indarra.\nFantasiazko eta Beldurrezko Zinemaren 28. Asteari esker, atzo ilunabarrean Donostiako Antzoki Zaharrean Usueren presentziak harritu ninduen; nola azaleratzen den haren istorioa. Usue bilakatzen da pelikularen protagonista errementariaren gainetik. Karlisten arma ahaltsuek dutena baino indar handiagoa du Usuek; Alfredo komisarioa baino aberatsagoa da – diruz ez noski –; herriko hiztunenak baino gehiago esaten du, hiztun horren hitz kopuru erdira ailegatzen ez bada ere, eta errementaria baino ausartagoa da, gorputzez mila aldiz txikixeagoa izan arren.\nEz da kasualitatea role pisutsu eta indartsu hori betetzen duen pertsonaia neska izatea; eta ez da kontingentea ere ez. Istorioak beste norabide bat hartuko luke pertsonaia hori mutil bat izango balitz. Izan ere, nazkatuta gaude pantailaren beste aldean – eta nola ez, gure aldean – mutil heroiak ikusteaz; kemena eta indarra beti gizonezkoekin erlazionatzeaz; infernuarekiko indiferentzia beti gizonezkoek erakusteaz; gauetan baso ilunean soilik gizonezkoak irudikatzeaz; zorigaiztoko errementari batengana hurbiltzeko ausardia soilik gizonezkoek dutela uste izateaz. Ordea, Errementari ez, pelikula hau ez da beste bat gehiago.\nPozgarria da Usueren edozein keinu feminista zeuk bakarrik txalotzen ez duzula sentitzea; ez zarela modu jakin horretan pentsatzen duen bakarra. Antzokian geunden guztiok txalotu genion Usueri, eta hori pozgarria da.


Eatarrak siriar errefuxiatuen aldeko ekitaldietan elkartu ziren zapatuan - Busturialdeko Hitza : Busturialdeko Hitza\nEatarrak siriar errefuxiatuen aldeko ekitaldietan elkartu ziren zapatuan\nGoizean, ume eta gaztetxoak muralak, txapak, karetak… egiten egon ziren. Eta jostailu bilketa solidarioa ere egin zuten. Arratsaldean, estropada solidarioak egin zituzten, bi kategoria ezberdinetan. Batean, bikoteka ipinita kayaketan 600 metroko distantzia egin zuten. Bestean, berriz, paddle sup lasterketan, 300 metroko ibilbidean lehiatu ziren. Arrakastatsua izan zela esan dute antolatzaileek eta giro paregabea sortu zela nabarmendu dute. Siriar errefuxiatuentzako diru bilketan helburuak “soberan bete” zituztela azaldu dute. Hain zuzen ere, txapelketako izen ematean, umeen goizeko tailerretan, barran eta donazioetan batutako dirua udaletxearen esku utziko dute zehaztu dute, herrian bertan edo eskualdean hartzen diren siriarren gastuak laguntzeko.


Kontzejuei diru-laguntzak, obrak eta inbertsioak egiteko\nDiru-laguntza ekonomikoa Kontzejuei, sustatzen dituzten obrak eta jarduerak finantzatzeko. Oinarrizko zerbitzu publikoen garapena eta herritarrentzako zerbitzuen kalitatea dituzte helburu, eta baita horiek sortzen dituzten ohiko gastuetan laguntzea ere.\n1. Inbertsio eta obretarako diru-laguntzak.\n1.1. Diru-laguntza eskaera. Eskaeraren helburua zehatz-mehatz adierazi behar da, eta baita ondorengoak ere: kontzeptu beragatik beste erakunde edo instituzioren batetik laguntza jaso ote den, Kontzejuko Kontuak dagozkion ekitaldiaren hurrengo ekitaldiko maiatzaren 1a baino lehen entregatu diren edo ez, tokiko erakundeak Ogasunarekiko Gizarte Segurantzarekiko, eta Udal Ogasunarekiko zorrik baduen edo ez. Horri ondorengo dokumentazioa gehitu beharko zaio:\n• Diru-laguntzara aurkezten den aurrekontua.\n• Obraren lizentzia, beharrezkoa bada.\n1.2. Jasotako Diru-laguntza ordaintzeko eskaera, ondorengo dokumentazioarekin batera:\n· Faktura, eta faktura ordaindu izanaren agiria ( Foru Planeko obretan ezik. Horietan, ez da beharrezkoa ordainagiririk aurkeztea)\n· Jasotako bestelako diru-laguntzak zuritzeko dokumentazioa.\n2. Gastu orokorretarako diru-laguntza. Diru-laguntza hori jasotzeko, ez da eskaerarik aurkeztu behar, baina bai ondorengo dokumentazioa:\n2.1 Ondasun Higiezinen Zerga itzultzeko:\n- Fede-emalearen Ziurtagiria, errejidore-batzarburuaren oniritziarekin. Bertan jaso beharko da zein diren alokatuta dauden hiri-ondasun higiezinak.\n2.2 Argiteria publikoaren eta semaforoen kontsumoaren zenbatekoa itzultzeko:\n- Aurreko urteko azarotik urte horretako urrira arteko jatorrizko fakturak. Zigilatu ondoren, kopiak aterako dira.\n2.3 Trakzio mekanikodun ibilgailuen gaineko zergaren zenbatekoa itzultzeko, ez da dokumentazio gehigarririk eskatuko. Dena den, udal teknikariak aldez aurretik txosten bat egingo du, tokiko erakunde bakoitzaren kaleen egoerari buruz.\n2.4 Lorategidun berdeguneen mantenimendu eta garbiketaren kostua ordaintzeko:\nFede-emalearen Ziurtagiria, Errejidore-batzarburuaren oniritziarekin. Bertan, urte horretan egin diren bi garbiketa edo mantenimendu egon beharko dira jasota, eta bien data adierazi beharko da.\nInformzio gehiagorako, deitu: 945 29 95 16\nEskaerak urriaren 31ra arte aurkeztu ahal izango dira.\nEbazpena egiteko epea abenduaren 31ra arte aurkeztu ahal izango da.\nApirilaren 2ko 7/85 Legearen 2. Artikulua, Tokiko Erregimenaren Oinarriak Arautzen dituena.\nAzaroaren 17ko 38/2003 Lege orokorra, diru-laguntzei buruzkoa.\nUztailaren 21eko 887/2006 Errege Dekretua, Azaroaren 17ko 38/2003 Legearen Araudi Orokorra, diru-laguntzei buruzkoa, onartzen duena.\nUdalerriko Kontzejuentzako diru-laguntzak arautzen dituen ordenantza espezifikoa.\nAurkeztutako dokumentazioa jaso, egiaztatu, eta ondo beteta badago, erregistratu, eta eskatzaileari eskaeraren kopia entregatu.\n1. Teknikariaren edo diruzaintzaren txostena. Kasuan kasukoa.\n2. Ondarearen, hiri- eta landa-politikaren eta ingurumenaren Batzorde Informatiboaren ebazpen-proposamena.\n3. Osoko bilkuraren akordioa.\n4. Kontzejuari jakinarazi.\n5. Webgunean eta Iragarki Taulan argitaratu.\nInbertsioak eta obrak egiteko emandako diru-laguntza ordaintzeko, egin beharreko lanak egin ondoren, ondorengo dokumentazioa aurkeztu behar da udalean:\nü Diru-laguntza onartu zaion onuradunaren ordainketa-eskaera, alkatetzari zuzendua. Bertan, jasotako diru-laguntza ordaintzea eskatu behar da. Kontu zenbakia zehaztu behar da (24 digitu, IBAN barne), eta diruz lagundutakoa egin dela adierazi behar da. Era berean, Ogasunarekin, Gizarte Segurantzarekin eta Udal Ogasunarekin zorrik ez duela ere adierazi behar da.\nü Jatorrizko fakturak. Udaletxean kopiak aterako dira.\nü Faktura horien ordainagiriak, Foru Planaren barruko obretan salbu.\nü Beste erakundeek emandako diru-laguntzak egiaztatzen dituzten dokumentuak.


GELATIK ETXERA 2013 : JUAN KRUZ IGERABIDE\nInauteriak eta jaiegunak pasatu dira, eta berriro ekin behar diogu ikasteari, buru belarri! Jaialdiaren bideo ikusi dut. Zoragarria da! Bikain egin zenuten dantza. Peru eta Kepa oso barregarri egon ziren. Bego eta Eli ere dotore-dotore agertu ziren desfilean. Zoriondu nire partetik!\nGogoratzen zarete Juan Kruz Igerabidez eta Begi-niniaren poemak liburuaz?: "Kilkerrarena", "Orbelarena", "Pipiarena", "Gorostiarena" eta "Mattinsaltoak". Zuek olerki horiek errezitatu zenituzten, grabatu egin genituen, eta horma-irudi digital bat sortu genuen. Horma-irudi hori erabili dut ikastaroan lantxo bat egiteko. Nahi izanez gero, zuek ere ikusi ahal duzue, eta Juan Kruz Igerabideri buruzko kontu gehiago ikasiko duzue. Aurrera eta laster arte!\nPublicado por Blanki en 23:06\nBego 1 de marzo de 2013, 9:41\nJo, lan itzela! nik ez dakit hiri egiten, erakutsi behar didazu! :)\nLHI Jose Etxegarai 4 de marzo de 2013, 19:06\nEskerrik asko, Bego!Zuk eta zure ikasleek berehala ikasiko duzue!\nOso polita. Eta eskerrik asko ikustea gatik inauteriarena.\nOso interesantea da. Eta zure lana ere.\nKaixo Blanki, asko gustatu zait zure lana.\noso polita blanqui eskerrik asko bideoa gaitik\noso polita Blanki


Tratamendu berri bati esker, sharkaren birusa melokotoi bihurtzen da | Consumer\nTratamendu berri bati esker, sharkaren birusa melokotoi bihurtzen da\nTeknikak kutsatutako zuhaitzen egoera hobetzea lortu du\nMurtziako Unibertsitatean aurkeztutako doktore-tesi batek bi konposatu kimikoren bidezko tratamendua garatu du, sharka melokotoneroen gaixotasunaren eragina babesteko eta murrizteko. María José Clementek egindako lanak birus honek kutsatutako zuhaitzen egoera hobetzea lortu du.\nHernándezek azaldu duenez, sharkak orbanak eta deformazioak eragiten ditu hezur-fruituetan eta hostoetan, “oxidazio-estres” baten ondorioz. Eritasunak landareetako proteina kopurua ere murrizten du, eta horrek fotosintesiaren prozesuari eragiten dio.\nAzterketa honetan, kutsatutako landareei bi konposatu kimiko (OTC, ahalmen antioxidatzailea areagotzen duena, eta BTH, azido salizilikoaren antzeko egitura) aplikatu zaizkie, ingurumena errespetatzen dutenak eta transgenikoen taldean sartzen ez direnak. Ikerketak frogatu duenez, konposatu horiek melokotonoei aplikatzeak sharkaren eragina murrizten du eta zuhaitzaren ahalmen antioxidatzailea handitzen du.\nGainera, gaixotasuna erabat ezabatzen ez duen arren, zuhaitzaren indarra eta tamaina handitzen ditu eta hostoetan birusaren sintomak murrizten ditu. OTC bidezko tratamenduak proteina-kopurua handitzea ere eragiten du, eta, beraz, birusak ez die eragiten fotosintesi-funtzioei.\nIkerketa-lana 2007 eta 2011 bitartean egin da, ilarrei, in vitro eta mertxikondoei buruz. Azterlan horrek patente bat eskatu du labore mota horien indarra handitzeari buruz.\nbirus estres oxidatibo fotosíntesis-eu frutos-eu sharka


GIPUZKOAKO TXAPELDUNAK!! - ERAIN\nLehengo larunbatean, DBHko 1. eta 2. mailako areto-futbol taldeak irabazi zuen Gipuzkoako Txapelketa bere kategorian.\nEz zen erraza izan, baina merezi izan zuen!!! Erregulartasunez jokatu eta finalerdietako garapena lortu ondoren, finaleko azken minutura arte sufritzea suertatu zitzaigun. Nahiz eta hasieran 3-0 irabazten joan, partidua berdiketarekin (3-3) amaitu zen eta penaltietara erabaki zen. Zati horretan, zoria gure ekipoaren alde egon zen eta Gipuzkoako txapeldun bezala aldarrikatu zen. Datorren larunbatean, Euskadiko finalak itxoiten digu, Arabar eta Bizkaitar talde txapeldunen aurka. ZORIONAK TXAPELDUNAK!!\nZutik (ezkerretik eskuinetara): D. Pedro Tejero (entrenatzailea), Pablo Logroño (DBH 1. maila), José Ignacio de Carlos (DBH 2. maila), Iñigo Goñi (DBH 1. maila), Carlos Miner (DBH 1. maila), Gonzalo Arana (DBH 2. maila), Tomás Visiers (DBH 2. maila), Ignacio Díaz (DBH 2. maila) y Ramón Iruretagoyena (DBH 2. maila)\nLurrean (ezkerretik eskuinetara): Iñigo Zabalza (DBH 1. maila), Jesús Gutiérrez (DBH 1. maila), Juan Pombo (DBH 2. maila) e Iñigo Ganuza (DBH 1. maila).


Baskegur — Baskegur\nBalioa ematen diogu basogintzaren (egurra) sektoreari eta gizartearen, ingurumenaren eta ekonomiaren jasangarritasunaren alde egiten duen apustuari\nEgurraren Euskadiko Elkartea gara\nBasogintzaren (egurra) sektorea ordezkatzen duen elkarte profesionala da Baskegur, eta, orobat, gure sektorearen eta hari lotutako industrien topaketa organo boluntarioa eta kontsulta zentroa da. Baskegurrek balio kate osoa hartzen du: basoen jabetza, baso zerbitzuetako enpresak, errematatzaileak, lehen eraldaketako enpresak (zerrak eta enbalajea), pastaren eta paperaren industria, bigarren eraldaketako enpresak (altzariak, egitura, arotzeria, etab.) eta, katea ixteko, bioenergiaren alorreko enpresak.\nLankidetza eta aholkularitza zerbitzuak, kontsultak eta orientazio zerbitzuak eskaintzen ditugu, besteak beste, basoen kudeaketari eta euskal egurraren industria hobekuntzari dagokienez. Sektoreko enpresen arteko elkarlana bultzatzen dugu, haien lehiakortasuna eta nazioarteko merkatuetan duten presentzia hobetzeko helburuarekin.\nBeste eragile publiko eta pribatu batzuekin batera lan egiten dugu Euskadiko Basogintzako Bioekonomia Zirkularraren garapenean, eta, horretarako, berrikuntza eta ikerketa proiektuetan parte hartzen dugu eta horietako lider gara.\nZure enpresa Baskegur Elkarteko kide izatea nahi duzu? Kontsultatu bazkide izatearen abantailak\nBaskegurri buruzko azken albisteak\nBASKEGURrek Bioterraren edizio berri batan izango da, eraikuntza …\nBaskegurrek baso-egur sektorearen susperraldi eta nazioarteko pro…\nBaskegur ikastaroa UIKn: «Zurarekin egindako birgaitze jasangarr…\nBaskegurrek taldeko bisita bat antolatu du ElmiaWood azokara, bas…


prestaldizkaria 2020-04-08 18:17 Euskara Deustualdea\nEgoera berrira egokitua, Deustualdeko PREST! aldizkaria aurrera doa. Hilabete hauetan inoiz baino garrantzitsuagoa da herri aldizkaria auzokide guztien artean egitea eta parte hartzera animatu nahi zaituztegu. Apirileko aldizkarian parte hartzeko hiru modu erraz daude.\nuriola.eus 2020-04-08 11:31 Euskara Bilbo\nUztailean egitekoa zen espedizioa, COVID-19aren kontrako neurrien ondorioz, abuztura atzeratzea erabaki du Euskarabentura Elkarteak, "betiere egoera orokorrak baimentzen badu".\nprestaldizkaria 2020-03-18 09:00 Euskara Deustualdea\nEgungo egoera gorabehera, Deustualdeko PREST! aldizkaria guztion artean egiten jarraituko dugu.\nuriola.eus 2020-03-03 09:08 Euskara Deustualdea\nDeustualdeko hilabetekarian idazteko proposamena zabaldu die herritarrei Prest! aldizkariak.\nPertsona elebidunen garunaren egitura aztertzen ari da Esti Blanco-Elorrieta (Deustu, 1990) AEBetako New York Universityn. Hizkuntza guztiak egitura kognitibo beraren parte direla ondorioztatu du, eta batetik bestera aldatzeak ez duela maila neuralean ahaleginik ekartzen. Forbes aldizkariak ikertzaile gazteak saritzeko duen Forbes 30 Under 30 zerrendan gehitu berri du, zientzia atalean.\nuriola.eus 2020-02-25 11:25 Euskara Bilbo\nuriola.eus 2020-02-17 15:54 Euskara Bilbo\nEraberritze prozesuaren lehenengo fasea ganditu berri du San Inazio auzoan kokatuta dagoen Euskararen Etxeak. Gaur goizean nobedade garrantzitsuenak aurkeztu dituzte.\n‹‹ Aurrekoak 1 2 3 4 5 6 7 8 9 ... 34 35 36 37 Hurrengoak ››


Platereskoa – Gizapedia\nSalamankako Unibertsitateko fatxada, estilo platereskoaren erakusgarri argia.\nPlatereskoa XV. mendearen bukaeratik eta bereziki XVI. mendean zehar, gotikotik Berpizkundeko estilo klasikoa nagusitu arte, Espainian garaturiko arkitektura-estiloa izan zen, Carlos I. Espainiakoa eta V. Alemaniakoaren garaian. Bere ezaugarri nagusia apaindura oparoa izan zen, fatxadak armarri, domina eta landare, animalia eta giza itxurako apaingarriekin hornituz (grutesko izenekoak), maiz fantastikoak, batzuetan fatxada osoa estaltzeraino. Izena estilo horrek zilargin edo zilar artisauek (platero, gaztelaniaz) egindako lan nabar eta nahasiekin duen antzekotasunetik datorkio. Estiloa bereziki Espainian garatu bazen ere, Latinamerikara ere zabaldu zen, bereziki Espainia Berrian, egungo Mexikon alegia.


Prozedura judizialik gabeko iheslarien buelta erraztea eskatu du Foro Sozialak\nForoaren iritziz, Sarrionandiaren eta Azkarateren itzulerak "mahai gainean jarri du 41 pertsonak oraindik bizi duten errealitate zaila", eta auzia "konponbidearen agendan" sartzea eskatu du.\nIV. Foro Sozialaren bigarren zatian, Irunen, aztertu zuten iheslarien gaia. Argazkia: EITB MEDIA\nForo Sozialak nabarmendu duenez, "motibazio politikoko delituengatik ihes egindako iheslarien auzia" konpondu beharra dago, eta erakundeei "prozedura judizialik ez daukaten edo dagoeneko preskribatuta dauden prozedurak dauzkaten iheslarien itzulera erraztea" eskatu die.\nForoak oharra bidali du gaur Joseba Sarrionandia eta Agustin Azkarate ETAko kide ohiak Euskal Herria itzuli berri direla eta Josu Lariz Iriondo deportatuaren bizitzari buruz Iruñean estreinatu berri den "Kaxa Hutsak" dokumentala baliatuta.\nHorren ustez, gertakariok "mahai gainean jarri dute 41 pertsonak, horietatik zortzi erbesteratuk, oraindik bizi duten errealitate zaila". Foro Sozialaren arabera, "arazo ezezaguna da, agenda mediatikotik kanpo dagoena", eta auzia "konponbidearen agendan" sartu behar dela nabarmendu du.\nGogorarazi duenez, Sarrionandiaz eta Azkaratez gain, ETArekin nolabaiteko lotura zuten 200 iheslari Euskal Herrira itzuli dira 1998tik. "Presoen auzian normalizazio politikoa lortzeko bidean aurrera egiten ari den testuinguru honetan", uste du "arazo honi arrazoizko epe batean irtenbide integrala emateko beharrezko baldintzak sortzen lagunduko" luketela IV. Foro Sozialak Irungo bileran egindako proposamenak.\nOrduko hartan, sei gomendio eman zituen Foro Sozialak. Lehena, "prozedura judizialik ez daukaten edo dagoeneko preskribatu diren prozedurak dauzkaten iheslarien itzulera erraztea" eskatu zieten erakundeei.\nBestalde, "torturaren bidez lortutako testigantzetan oinarritutako akusazioak soilik dituzten pertsonen itzulera bermatzea" galdegin zuten, "horretarako beharrezkoak diren neurriak hartuz"\nHirugarrenik, hau aipatu zuten: "Justizia trantsizionala baliatuz, irtenbide juridiko bat artikulatzea oraindik ere 'deportazio zigorra' pairatzen ari diren guztientzat. Deportazioa esaten diogu hirugarren herrialde batean halabeharrez egiten den egonaldi luze eta murriztuari, eta nabarmendu beharra dago zigor hori pairatzen dutenak inolako prozedura judizialik gabe eta, beraz, egoera hori ezarri dien inolako ebazpenik gabe izan direla deportatuak".\nHalaber, eskatu zuten "preskribatzear dauden prozedura judizialak errepresio helburuekin ez erabiltzea (preskribatu baino zenbait egun lehenago berraktibatuz —hainbatetan gertatu den bezala—". Horren ildoan, Auzitegi Nazionalari galdegin zioten "iheslarien abokatuei haien egoera juridikoaren inguruko informazioa ukatzeari uztea", ukatze horrek eragotzi egiten baitu "iheslarien erregularizazio juridikoa lortzeko egon litezkeen aukerak aztertzea".


Potentzia zulatzeko eta haririk gabeko zulagailu gehienek chuck (giltza edo giltzak) erabili behar dituzte motoaren ardatzaren hiru xafla mugikorretan, zulagailuak eta torlojuak lortzeko. Erabilera errepikatuarekin, batez ere ebakuntzako tresnen potentziala eraikitzen den guneetan gertatzen den bezala, txarrak hondatu egin daitezke eta ordezkatu behar dira, teklatu giltza edo giltza berriekin.\nOndorengo urratsek Chuck zaharra kentzeko eta zure aukera berriaren ordez aldatzeko aukera izango dute.\nOHARRA: Zulagailu batzuk daude, bereziki haririk gabeko bihurgailu txikiak eta 1/4 hazbeteko eragingailu gidariek , ez erregulagarria, beraz, punta hori ez litzateke horrelako unitate bati aplikatuko.\nZehaztu Chuck motakoa\nEsku eramangarriko txukun gehienak zulagailu motarekin konektatuta dauden hodi malkartun batean estutu egiten dira eta, ondoren, torlojua ezarri ohi da (sarritan Phillips burua, Torx burua edo Allen burua torlojua). Hala eta guztiz ere, zulagailu-prentsa baten kasuan, zurrunbiloaren presioari eusteko presioa litekeena da, eta hemen zehazten diren urratsak baino prozedura oso desberdina da.\nModu motzeko zulagailuek erabiltzen duten zartadura zabalera punturik zabalena irekitzeko, zurtoinaren oinarria argiztapenarekin edo beste argitasun distiratsu batekin begiratzea da. Chuck behealdean torlojua ikusten baduzu, ohartu zaitez torlojuaren buruaren motaren arabera zein motatako torlojua ken diezaioketen.\nTorlojuak ez badira, baliteke zilindroko ardatza izatea eta urrats hauek ez dira zulagailuari aplikatuko.\nHasteko, sartu torlojuaren buruaren azpian bihurkina edo giltza puntua. Torlojuzko torloju bihurgunea izango da, beraz, bihurkina edo giltza eskuinerantz biratu beharko zenuke, berriz, eskutoki sendoarekin beste eskuko batekin esekitzeko torlojua kentzeko.\nBehin soltean, atera torlojua eta jarri alde batera utzita.\nChuck kentzeko, 3/8 hazbeteko Allen giltza bat aurkitu eta gerrikoaren atal laburra estutu zulagailuarekin. Ondoren, zure zulagailuak bi abiadura ezartzen badu, itzali abiadura txikia. Zulagailua chuck enbragea badu, ziurtatu enbragea ezarpen altuena ezartzeko, eta zulatzeko norabidea adieraz dezan ( zulagailuarekin zulatzeko posizio bera).\nOndoren, zulatu irmoki lan mahai baten gainean eta ezkerreko eskuarekin eutsi. Doitu gerriko Allen giltzaren posizioa, 45 graduko angelua dela eta zure gorputzarekin seinalatuz eta giltza bat mailu bat emateko. Gurpiletik zintzilikatu behar da, eta ardatzaren errota eskuz biratu daiteke erlojuen kontra.\nZer gertatzen da Chuck kaltetuta badago?\nProzedura honekin galdera arruntak dira, zer gertatuko balitz txurrustak hondatuta egongo ez balitz eta Allen giltza handi baten gainean jarrita?\nAukera pare bat daude kasu honetan. Lehenik eta behin, zure chuck giltza txukuna bada, gakoa gakoan sartu eta gakoa goma batekin nahastu. Kontutan izan beharra dago chuck edo chuck tekla kaltegarria dela prozedura honekin, baina Chuck dagoeneko kaltetuta dagoenez, baliteke puntu bat izatea.\nGiltza txukun bat edo giltza giltzurrun baten gainean lan egiteko beste aukera bat itxiera aliketak (Vise-Grips bezalakoak) pareta handi bat blokeatu ahal izango du izozkiarekin, eta gero giltza galtzada batekin giltzak apurtu. Chuck askatzen denean, aurreko urratsean azaldutako modu berean alda dezakezu.\nNew Chuck instalatzea\nChuck zaharra zulagailu-zulotik kanpo dagoenean, ardatzaren hariak neurtu ahal izango dituzu (zulagailu-fabrikatzailearen webgunetik edo zulagailu-eskuliburutik eskuratu ezin baduzu) bat datorren txaketa bat erosteko. Chuck berria instalatzeko, xukatu behar duzu chuck-aren hariak (giltzak edo giltzak) ardatzaren gainean eta eskuinera jiratu txandaka ezkerrera ardatzera estutu arte. Ondoren, zabaldu karramarro berriaren masailezurrak, sartu berriro torlojua zulatu aurretik zuloaren oinarrian eta torlojua estutu ezazu.\nUne honetan, zure Chuck berria erabiltzeko prest dago.\nOHARRA: Kontutan izan zure chuck berriaren ondoren zulagailuarekin erabiltzeko zenbait ardatzaldera iritsitakoan, torlojua berriro estutu nahi izatea, agian zertxobait solteagoa iruditzen zaion berriaren hasierako erabilera pixka bat igaro ondoren.\nNola behar bezala instalatu Butt Bandaak\nNola itxi Open Mitrared Corner\nZure Band erabiltzeko aholkuak modu seguruan ikusi eta ikusi\nFraming Nailer modu seguruan eta eraginkorrean nola erabili\nNola sortu Dovetail hainbat artikulazioetan?\nNola erabili konposatu bat Mitre Saw\nZure egurra lantzeko tresnak mugitzeko aholkuak\nNola Crochet Slip Knot egitea\nZirkular bidezko egurra lantzeko aholkuak\nArtisau Azoketarako eta Funtsezko Unitateetarako Josteko\nNola crochet Baby hats (Free Tutorial)\nOntzigileei emandako opariak\nAntique eta Vintage Jewelry erabilitako perlak identifikatzea\nHalloween Word Searches, Gurutzegramak eta Kids Games\nIdentifikatu zure Vintage Ponytail Barbie\n10 Haurrentzako Artisautza Cloud\nOinarrizko Cheat-en laukia Single Thread Needlepoint Canvas gainean


Auzoak lehengo emaginak - Ahotsak.eus\nAuzoak lehengo emaginak
Etxetan sortzen ziren haur guziak denboran. Medikurik ez zelarik, auzoko bat etortzen zitzazion amari haurra sortarazten laguntzera. Merezimendu anitz zuten emazteek, errekara haiek joan behar zutelako ur bila.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan MAK-002-025 kodeko bideoa nahi duzula aipatzea: ahotsak@ahotsak.eus\nEtxetan sortzen ziren haur guziak denboran. Medikurik ez zelarik, auzoko bat etortzen zitzazion amari haurra sortarazten laguntzera. Merezimendu anitz zuten emazteek, errekara haiek joan behar zutelako ur bila.\nGaia(k): Familia eta harremanak » Herriko giroa » Auzokoen arteko harremana , Ohiturak eta bizimodua » Osasuna » Jaiotzak\n- Garai horietan, etxean sortzen ziren, ez, haurrak, etxeetan?\n- E.. etxetan sortzen ziren denak. Gure amak ez du medikurik izan haurraan ukaiteko. Lehenbiziko hiru haurrak sortüak dira auzo batekilan. Auzoa jiten zen laguntzerat eta bere ama ere han zuen. Eta auzoko emazteki hura deitzen ginuen "amaño" beti guk. Eta gero bosgarrena eta seigarrenaantzat, uste dut medikua ukan zuen.\n- Eta auzoko hori, hortan aritzen zen etxe guzietan?\n- Ez, ez, ez, auzoetan, auzoetan bakarrik.\n- Eta haur aunitz hiltzen zen, ez, txikitan?\n- Haurra amak beti bularrian hazi ditu ttikitan, eta gero, ez dakit, ez dakit nola pasatzen zen gure denboran. Gure amatxi’re beti han zen. Baserrietan biziki lagundüak ziren, amak, ez ziren bakarrik; bainan, denbora hetan bazuten izigarriko mereximendüa, gaixo amak eta amatxik, ez zen etxean urik, oino behar zen errekarat joan gure xuriketen eta, garbitzeko.\nErmandadeak zertarako izaten ziren\nJaiotzean umea bero-berotan jarri\nSan Juan kalekoen batasuna


Generikoak, arrakastarik gabeko botikak\nHamar urte igaro dira botika generikoak gure merkatuan komertzializatzen hasi zirenetik. Hala ere, botika horiek ez dira erabat nagusitu Euskal Herrian, ezta gutxiagorik ere. Izan ere, generiko kontsumoa Euskal Autonomia Erkidegoan Espainiako Estatuko batez bestekoaren azpitik dago. Euskal gaixoei agindutako botiken %5,1 da generikoa –hogeitik bat– eta estatuan, berriz, %6,6. Portzentaje hori Europako batez bestekotik are urrutiago dago; Europan iaz agindutako 100 botiketatik 15 baino gehiago generikoak izan ziren.\nLurralde historikoen arabera, Gipuzkoa dago generiko kontsumoan lehen postuan, iaz, saldu ziren sendagai guztietatik %6,1 era horretakoak izan baitziren; atzetik datoz Araba (%4,2) eta Bizkaia (%4). Euskadiko Farmazialarien Elkarteak (AFAREk) ezagutzera emandako txostenaren arabera, hamar urteotan saldutako generikoek 281 milioi euroko aurrezpena ekarri dute Euskal Autonomia Erkidegora. Horrek EAEk sendagaietan egindako gastuaren zati handi bat orekatuko luke.\nBotika generiko gehiago ez saltzearen arrazoi nagusiak bi dira AFAREren ustez. Batetik, konfiantza falta sumatzen dute gaixoengan. Bestetik, marka ospetsu eta aurrez ezaguna denaren eta generikoaren artean lehena hautatzeko joera dute, horretara bultzatzen dituzten informazioa baitute: pro-paganda, marketina, eta abar.\nTxostena egiteko milatik gora mediku, botikari eta gaixori galdegin zitzaien, generikoei buruz zuten iritzia. Azterketaren arabera, hamar gaixotatik bederatzi pozik agertzen dira botika generikoekin, hamar botikarietatik seik generikoak gomendatzen dituzte, eta medikuen artean, hamarretik lauk generikoak aukeratzen dituzte gaixoei egiten dizkieten errezeten erdia baino gehiagotan (duela hamar urte %8 besterik ez ziren).\nDatu horiek ikusita, nola ulertzen da generiko kontsumoak oraindik ere hain arrakasta apala izatea?


Etxebarriko Udala - Viviendas de Vizcaya enpresaren partzelan 70 etxebizitza, garaje eta trasteleku sustatzeko eraikuntza-obren hasiera.\nViviendas de Vizcaya enpresaren partzelan 70 etxebizitza, garaje eta trasteleku sustatzeko eraikuntza-obren hasiera.\nDatozen egunetan hasiko dira Viviendas de Vizcaya, S.A.k 70 etxebizitza, garaje eta trastelekuen sustapenean eraikitzeko lanak, Antonio Epalza eta Fuenlabrada kaleen artean oraindik libre zegoen lurzatian.\nObren lehen fasea zimendatze-faseari dagokio. Fase horretan, 6 hilabete inguruko iraupena duten pantaila ainguratuen bidez egin nahi dira sotoko hormak.\nOndoren, etxebizitza-eraikina bera eraikitzeko fasea gauzatuko da.\nObra behar bezala hesituko da eta Fuenlabrada kaleko espaloia, arrapalen hondoak eta Antonio Epalza kalearen zati bat hartuko ditu. Obrarako sarbidea Fuenlabrada kaletik planteatzen da, bi aparkaleku kendu behar direla, garraio ezberdinen sarrera eta irteera Ibaizabal ibaiaren gaineko zubitik egin dadin, Sabino Arana kalean.\nObrek eragiten dieten Fuenlabrada kaleko aparkalekuak ez dira baliogabetzen, baina herritarrei zuhurtziaz ibiltzeko eskatzen zaie; izan ere, korridore bat prestatuko da gidariak oinezkoen pasabideetara modu seguruan irits daitezen galtzadan seinaleztatutako eremutik.


Info3ers – Infotres\nElkarren artean desberdinak gara, oso, baina bereziki ondo moldatzen gara. Ondoko bulegoko lagunei galdetuz gero, egun osoa barrezka ari garela esango dute, ziur; eta arrazoi dute. Umorerik gabe, baina, ez ginateke hain fin arituko lanean.\nEgia esan, beti falta izan zaigu geure burua aurkezteko denbora, energia guztia bezeroen proiektuetara bideratzen baitugu. Ahalegin handia egiten dugu haien kontakizuna sortzeko, hau da, proiektu bakoitzaren esentzia eta bertuteak atzeman eta hitz zein irudi bitartez adierazteko.\nErronkaz erronka mugitzeak asko ikasteko aukera eman digu urteetan zehar, bai arlo profesionalean bai pertsonalean. Beraz, lerro hauen bidez eskerrak eman nahi dizkiegu bidelagun ditugun dozenaka bezeroei, hainbeste motibatzen gaituzten “herenegunerako” lan horiek eskatzeagatik.\nSintesiaren alde gaude; beharrezkoak ez diren elementuetatik ihes egiten dugu. Izan ere, gure “ukitu berezi” eta nortasun-ezaugarri bitxiak alde batera utzita, jende xumea gara funtsean. Hurbileko tratua gustatzen zaigu, baita gauzak oso ondo egitea ere. Ahal den emaitza onena lortzen saiatzen gara, nahiz eta batzuetan esfortzuak lo eta aisialdi orduak lapurtu.\nBaina xumetasuna gustatu arren, gure lana ez da batere sinplea. Zorionez, zainetan daramagu egonezinaren genea eta diziplina anitzak uztartzeko zaletasuna. Neurri batean, jaiotzetik genekarren, baina, egia esan, munduak horrela egin gaitu.\nMaider, Sara, Nagore, Amaiur, Nerea, Izas eta Aitor gara, eta Jon, Pablo eta Mikel bezalako kolaboratzaileak ere familiatzat hartzen ditugu, proiektu askotan behar ditugun ikuspegi eta lan espezializatua ematen baitizkigute.


Play jokoa Farm Frenzy 2 Online:\nGure joko dibertigarri nekazari bihurtu behar duzu. Dibertigarria izango da! Hasteko, arrautzak ipintzen zituen oilo bat bakarrik izango duzu. Bere elikatzeko eta arrautzak bildu, saldu eta dirua biltzeko aukera izango duzu. Ondoren, animalia gehiago erosi ahal izango duzu, eta baserri handi baten osoan ugaltzeko. Interesa, beren helburuak lortzeko, beren produktuak saltzeko eta beren negozioak zabaltzeko izango duzu. Lan egin eta ondo pasa! . Play jokoa Farm Frenzy 2 konektatuta.\nTekniko jokoa Farm Frenzy 2 ezaugarri\nGame Farm Frenzy 2 gehitu: 08.08.2014\nJokoa jokatzen: 3610 aldiz\nGame Rating: 4.2 errondan 5 (106 kalkuluen arabera,)\nBezalako jokoa Farm Frenzy 2 Jokoak\nDeskarga jokoa Farm Frenzy 2\nEmbed Joko Farm Frenzy 2 zure web orrian:\nJokoaren txertatu Farm Frenzy 2 zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Farm Frenzy 2, eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Farm Frenzy 2-rekin, baita ere, jokoa jokatu zen:


tratu_txarren_biktimeei_laguntzea - Familia politika eta Gizarte Garapena - Eusko Jaurlaritza - Euskadi.eus\nZer egin emakumeen kontrako tratu txarrak daudenean\nInork ez du eskubiderik zuri mehatxurik edo min egiteko edo zu iraintzeko. Hurreko senide batek berak ere ez du eskubiderik sexu harremanak izatera behartzeko, jendaurrean iraintzeko, diruaz jabetzeko aukera kontrolatzeko, ezta zure lagunekin edo senideekin harremanetan izatea galarazteko ere.\nEdozein herrialdetakoa izanda ere, tratu txarrak jasaten badituzu laguntza eska dezakezu:\nErasoren bat izaten baduzu edo laster izango duzula uste baduzu, 900 840 111 telefono-zenbakira dei dezakezu, edo Udaltzaingoari edo Ertzaintzari, edo epaitegiari babesteko eska diezaiokezu.\nDagoeneko tratu txarrak jasan badituzu edo beldur bazara, (900 840 111) telefono-zenbakira ere dei dezakezu, edota Udaltzaingoari edo Ertzaintzari eska diezaiokezu laguntza zuzenean edo zure konfiantzako pertsona baten bitartez.\nLesioak izan badituzu, joan larrialdietako osasun-zentro batera. Han arreta emango dizute eta azaldu ahalko duzu zelan egin diren lesioak eta eskatu ahalko duzu txosten medikoaren kopia bat. Azken hau oso baliagarria da.\nLesiorik ez badaukazu ere, zu bizi zaren udalerriko Gizarte Zerbitzuei eska diezaiekezu laguntza. Gizarte Zerbitzu horiek lagunduko dizute, zure eskubideen berri emango dizute eta bizi duzun egoeratik ateratzen lagunduko dizute.\nInformazioa eta orientabideak.\nBizilekua utzi behar izaten duten eta nora joan ez duten emakumeei harrera emateko udal etxebizitzak.\nProfesional espezializatuek laguntza psikologikoa ematen dute.\nGizarte eta hezkuntza arloko laguntza, harrera emandako emakumeentzat eta haren pentzuan dituzten pertsonentzat.\nLarrialdietako diru-laguntzak, harreran dauden emakumeen beharrak betetzeko, dituzten diru-sarrerak nahikoak ez direnean.\nTratu Txarren Biktimak diren Emakumeei Laguntzeko Telefonoa: (900 840 111)\nGenero-indarkeriaren aurkako Erakunde Feministen Estatuko Sarea


Langabeziaren berrizte automatikoari amaiera eman zaio Nafarroan – Bizilan\nLangabeziaren berrizte automatikoari amaiera eman zaio Nafarroan\nLangabeziaren berritze automatikoa urtebetez indarrean egon da, lehen alarma egoera hasi zenetik. Bada, apirilaren 30etik hau bertan behera geratu da eta, hortaz, hemendik aurrera, “langabezia zigilatu” behar baduzu, dagokizun datan egin beharko duzu izapide hori.\nTelegram kanaletik eta twitterretik honen berri eman bagenizuen ere, hemen azalduko dizuegu zeintzuk bide erabil daitezkeen Nafarroan langabezia berritzeko.\n[Gaztelerazko orrialdeetara bidaliko zaituztegu, Nafar Gobernuak ez digulako euskaraz egiteko aukerarik ematen]\n848 42 45 00 telefonora deituta egin daiteke.\nZerbitzu hau erabiltzeko ordutegia: goizeko 8:30etatik, eguerdiko 14:30etara.\nModurik ohikoena izaten da hau. Hala ere, hemendik aurrera, beharrezkoa izango da aldez aurretik hitzordua eskatzea.\nZelan eskatu aldez aurretiko hitzordua?\n• Nafar Lansareren mugikorrerako aplikazioa instalaturik badaukazu, horren bitartez egin zenezake (app honen nondik-norakoak geroxeago ikusiko ditugu)\n• Internetez: orrialde HONETARA sartu behar da. “Nueva cita” sakatzen dugunean, gure posta kodea sartu eta dagokigun enplegu bulegoa azalduko zaigu. Enplegu bulegoan sakatu eta, agertuko diren aukeren artean, “Renovación demanda de empleo (sellado)” aukeratu beharko dugu.\n• Zure bulegora telefonoz deituta:\nAltsasu: 948 56 27 54\nAoiz: 948 33 61 79\nLizarra: 948 55 07 12\nLodosa: 948 69 34 08\nIturrondo (Burlata): 848 42 45 00\nIruñea: 848 42 45 00\nDoneztebe: 948 45 03 09\nTafalla: 948 70 04 00\nTutera: 948 82 18 70\nTelefono hauetara ere lehen esandako ordutegian deitu behar da: 8:30etatik 14:30etara.\nZein bulego dagokizun jakiteko, HEMEN kontsulta zenezake zure posta kodea sartuta.\nIzapideak internetez egiteko, ziurtagiri digitala edo NAN elektronikoa beharko duzu. Honelakorik ez badaukazu, “erabiltzaile + pasahitza” bitartez ere egin zenezake.\nPasahitz hau eskuratzeko, zerbitzuen katalogotik egin beharko duzu, orrialde HONETATIK, alegia. Aukeratu dokumentu mota -NAN edo NIE- eta sartu zure zenbakia. Segurtasun kodea kopiatu eta “enviar” botoia sakatu.\nZabalduko zaizun orrialdean “Gestión de usuarios” aukeratu beharko duzu eta hurrengo pantailan “Alta de nuevo usuario”. Nahi duzun erabiltzaile izena aukeratu ahal duzu. Behin amaituta, SMS bat bidaliko dizute mugikorrera zure pasahitzarekin.\nHemen utziko dizuegu Nafar Lansarek egindako tutorial bat (gazteleraz). Langabezia eskera zelan egin kontatzen da bertan eta, honekin batera, zelan eska dezakegun “erabiltzaile + pasahitza” gure izapidea egin ahal izateko:\nErabiltzailea eta pasahitza dauzkagunean, izapidearen orrialdera sartu beharko gara eta “tramitar” botoian sakatu. Katalogoa zabaltzen denean, “Renovación de demanda” aukeratu beharko dugu eta bertan gure erabiltzaile eta pasahitza sartu.\nHemen daukazu Nafar Lansareren bideo tutorial bat, prozedura pausoz pauso azaltzen duena:\n4. Mugikorrerako aplikazioaren bitartez\nNafar Lansarek mugikorrerako aplikazio bat ere ipini du martxan langabeziaren eskera berrizteko. Langabezia “zigilatzeko” ez ezik, gure bulegoan aldez aurretiko hitzordua eskatzeko ere erabil dezakegu eta, gainera, hurrengo berriztapena noiz tokatzen zaigun abisatuko digu.\nEskaera berrizteko, NAN edo NIE zenbakia, jaiotze data eta enplegu bulegoan eman dugun telefono zenbakia sartu beharko ditugu.\nAplikazio hau orrialde hauetatik jaitsi dezakezu:


Haurtzaro Atletismo Taldea: Talde lanaren fruitua\nAtletismoa banakako kirola dela pentsa daitekeen arren, larunbatekoa bezalako momentuek kontrakoa erakusten dute.\nHaurrak zirenetik, eta bereziki azken denboraldi hauetan, elkarrekin entrenatzen dute astero-astero. Ikastolan askotan eta Anoetan ostegunero; orain batek erritmoa jarri, hurrengo seriean besteak. Beti elkarrekin, Ane, Amaiur eta Hiartek aspaldi ikasi zuten: talde lanarekin denek irabazten dute.\nLarunbatean, Donostiako belodromoan, Gipuzkoako Txapelketa absolutua jokatu zen. Astea erdi gaixo pasa ondoren eta hurrengo egunean (gaur, igandea) Elgoibarko kros garrantzitsua edukita ere, Anek bere entrenamenduetako lagunei esku bat botatzea nahiago izan zuen, Espainiako txapelketarako minima lortu zezaten, berak dominarengatik borroka egin edo kroserako indarrak gordetzea baino.\nEta hitz egindakoa gertatu zen: 800 metroetatik 600 erritmoa jartzen egin, atzera begiratu eta lagunei azken animo oihua bota, eta lasterketa utzi. Emaitza, uste baino hobea: Amaiur Gipuzkoako 3. 2'22''11ko denborarekin eta Hiart 4. 2'22'31ko denborarekin, biak amestutako minima lortuta.\nOrain bai, orain hirurak joango dira Valentziara, Anek dagoeneko minima lortua baitzeukan. Orain taldeak lortu du saria. Eta inork ez du zalantzarik: hurrengoan ere, taldekide batek laguntza behar duenean, ez da bakarrik egongo.\nZorionak hirukote. Segi kirol eder hau ederragoa egiten!


Irekia Eusko Jaurlaritza - Gobierno Vasco :: 968.000 euro itunpeko irakaskuntzako sindikatuen 18 liberatu finantzatzeko (Gobernu Bilera 2018-03-13)\n968.000 euro itunpeko irakaskuntzako…\n968.000 euro itunpeko irakaskuntzako sindikatuen 18 liberatu finantzatzeko (Gobernu Bilera 2018-03-13)\n<img src="https://www.irekia.euskadi.eus/uploads/cover_photos/44603/original/logoconsejo.jpg" style="max-width:100%" alt="" />\nGobernu Kontseiluak gaurko bilkuran baimendu du itunpeko ikastetxeetako sindikatuetako 18 liberaturen kostua finantzatzea, 2017-2018 ikasturteari dagokiona. 954.587,69 euroko diru-kopurua eskatzen du finantziazio horrek.\nHezkuntza Administrazioak bere gain hartzen du finantziazio hau 2004ko azaroaren 19ko dataz Hezkuntza Sailak sindikatuekin eta sektoreko patronalekin sinatutako akordioei jarraiki.\nAipaturiko akordio horietan jasotzen denez, Administrazioak urtero finantzatuko ditu Euskadiko Gizarte Ekimeneko Ikastetxeetako Lan Hitzarmenaren eremuko 12 liberatu sindikal, eta Araba, Gipuzkoa eta Bizkaiko Ikastolen Lan Hitzarmeneko 6 liberatu sindikal.\nIrakasleak erabateko arduraldian sindikatuko zereginetan aritu daitezen liberatzeak duen kostua finantzatzeko xedea duten 968.048,13 euro horietatik, 336.286,08 euro 2017ko iraila-abendua aldiari dagozkio, eta gainerako 631.762,05 euroekin 2018ko urtarrila-abuztua epea finantzatzen da.\nRT @Irekia: 968.000 euros para la financiación de 18 liberados y liberadas sindicales de la enseñanza concertada ➡ https://t.co/Fpf9ghUwkp\nRT @Irekia: 968.000 euro itunpeko irakaskuntzako sindikatuen 18 liberatu finantzatzeko ➡ https://t.co/wUXblOZuMV


Taldea - Izadi 21\nIzadi 21 taldea\nNatura maite dut eta, txikitatik, oso aktiboa izan naiz bertako fauna eta floraren defentsan eta babesean. Horrek ingurumen-zuzenbidean trebatzera bultzatu ninduen. Zorioneko sentitzen naiz nire lan-bizitza ingurumen-jasangarritasunarekin lotu ahal izan dudalako.\nDuela gutxi fikziozko telesailak eta zinema oso gustuko ditudala jabetu naiz, batez ere etxekoekin ikusten baditut.\nGeologoa formazioz, animaliak maite ditut, eta oso gustuko dut tokiko denda eta merkatuetan erostea. Haurrei gure eguneroko ekintzek ingurunean duten garrantzia erakustea gustatzen zait.\nZorte handia dut balore horiek bai erakundeetan bai gizartean txertatzeko lan egin ahal izateagatik.\nIzugarri gustuko dut mendi tontorrera iritsi eta paisaia isilean gozatzeko unea. Egunsentian basoan entzuten diren soinuek ez dute preziorik. Sukaldea maite dut eta hurbileko jendearentzako platerak prestatzen gozatzen dut. Txikiekin kozinatzea esperientzia zoragarria da.\nDiseinatzaile grafiko urduri, aktibo eta dinamikoa naiz, Izadi 21en marka-irudiaz arduratzen dena. Arlo guztietan ikasteko eta hobetzeko gogoa dut beti.\nArgazkigintza gustuko dut, kamerarekin paisaia eta une magiko horiek gordetzea. Irakurle amorratua eta gauza sinpleen zalea.\nIngurumen-teknikari gisa dihardut. Askotariko gaiak lantzen ditut: mugikortasuna, hondakinak, adierazleak, tokiko nekazaritza, lizentziak, etab.\nNaturaren eta animalien maitalea. Gizakiak planetan duen eraginaren jakitun naiz txikitatik. Ingurumena hobetzeko eta zaintzeko nire ekarpena egin nahi izan dut betidanik. Horregatik, nire motibazio nagusia ingurumen-arazoak aztertzea, konponbideak bilatzea eta horri buruz kontzientziatzea izan da. Askotariko gaiak lantzen ditut, hala nola: mugikortasuna, hondakinak, tokiko nekazaritza edo lizentziak.\nBidaiatzea gustatuko dut, eta kamerarekin unerik onenak islatzen gozatzen dut. Nire beste grinarik handienetako bat irakurtzea da, neure burua abstraitzeko eta milaka abenturatara eramateko duen gaitasunarengatik. Hori bai, nire pasioek ez lukete zentzurik izango nire familia eta lagunik gabe.\nIngurumen-teknikaria naiz. Ikastetxeei zuzendutako ingurumen-hezkuntzaz arduratzen naiz eta, hala behar duten proiektuetan, Informazio Geografikoko Sistema erabiltzen dut.\nTxikitatik gustuko izan dut gure inguruko hiri- eta natura-paisaian murgilduz ezkutuko altxorrak topatzea; inguruko formak, koloreak, mugimenduak eta konposizioak argazkietan islatzea eta bertako usain, soinu, ehundura eta bibrazioak sentitzea. Tokiko bizitzaren arrastoak, erlazioak eta giza-zeinuak identifikatzen saiatzea ere atsegin dut. Motxila, argazki-kamera edo bizikleta hartu eta kanpoan orduak ematea dut gustuko, eguzki, euri edo elurra ari badu ere. Batez ere lagunekin eta senideekin bada.\nUrteek aurrera egin ahala, konturatu naiz azken mendeetan pertsonen handinahikeriak paisaian, bere elementuetako bakoitzean eta, honenbestez gugan, pertsonengan eragindako kalteak ugariak eta sakonak direla. Hortaz, “Ingurumen-arazoa” gure egunerokotasunari eragiten dion gaia izaki, horiei buruz ikastera, konponbideak bilatzera eta gizartea horiei inguruan sentsibilizatzera bultzatu nau.\nGainera, eta aipatutakoen osagarri izanik, ezinbestekoa zait nire egunerokotasuna betetzen duten zaletasunei leku egitea: kirola egitea, sozializatzea, baratzean praktikatzea, irakurtzea, eskulanak egitea, marraztea, entzutea edo musika jotzea.


Historia | Zurriola Ikastola\nZurriola Ikastolaren sorrera. Kontxita Beitia andereñoak bere etxebizitzan hasten du Ikastolaren ibilbidea, 10 ikaslerekin.\nGurasoek “Sociedad Cultural Zurriola” elkartea sortu eta eskola bat zabaltzeko baimena eskuratzen dute. Eraikinaren titularitatea lortzeko, babes erlijiosoaren bila jotzen dute, eta ikastola “Escuela Parroquial de San Ignacio” izenarekin jartzen da abian, auzoko parrokiaren izenean, Ramon Maria Lili kaleko 8 zenbakian, alokairuan. Hiru urte ematen dituzte han, hiru andereñorekin.\nIkastolaren legalizazioa gauzatzen da.\nVilla Sakramentoko lekaimeen egoitzaren zati bat alokatu, eta OHOko lehen ziklo osoa (5. maila arte) Ikastolan egiteko aukera zabaltzen da.\nBarandiaran Lizeoa elkarte anonimoa sortzen dute Ibaetan bost ikastolatako gurasoek, 5. mailatik aurrerako ikasketak eskaini ahal izateko; Arantzazuko Amak (Martutene), Ikasbidek (Amara), Jakintzak (Antigua), Orixek (Alde Zaharra) eta Zurriolak (Gros) hartzen dute parte proiektuan.\nZurriola Ikastolako gurasoek kooperatiba bihurtzen dute kultur elkartea.\nGurasoek Hurrako zelaia erosten dute, OHO osoa Zurriolan eskaintzeko.\nOHOko 6. maila eskaintzen da lehenengo aldiz Zurriola Ikastolan, nahiz eta haur batzuk Barandiaran Lizeora joan.\nHurrako orubean Zurriola Ikastolaren eraikinaren obrak amaitzen dira. Bitartean, zaintzailearen etxebizitza erabiltzen da. Ikastola 2 lerrodun ikastetxe bihurtzen da, eta ikasle gehiago onartzen hasten da.\nHezkuntza Lege berriak adierazten du ikastetxeek orduko OHO osoa eskaini behar dutela. Horrek eta Zurriolaren proiektu berriak eragin zuzena daukate Barandiaran Lizeoaren matrikulazioan; egoera berriari aurre egiteko, orduko BBB eta UBI eskaintzeari ekiten dio.\nIkastolak Belaguan lur-zati bat erosi, eta udako kanpaldiak eskaintzen hasten da.\n“Tapones Ordoñez” lantegia erosten du (Kortxos) Zurriolak, hazi behar izanez gero hor aukera egokia zuela pentsatuta.\nVilla Sakramenton alokaiuruan zuen zatia erosten du, hipoteka-mailegu bidez.\nZurriolako eta Barandiaran Lizeoko bazkideek uko egiten diote sare publikoan sartzeari, ez ordea Barandiaran Lizeoa osatzen duten beste lau ikastolek; ondorioz, Barandiaran Lizeoaren martxari eusteko lan gogorra egin behar da.\nLOGSEk irakaskuntza-etapen markoa aldatu eta Derrigorrezko Bigarren Hezkuntza ezartzen du, eta nahitaezko eskola-garaia 16 urtera arte luzatu. Zurriolan DBH ezartzeko, Hurrako egoitzaren handitze lanak hasten dira. Horrek are gehiago ahultzen du Barandiaran Lizeoaren planteamendu pedagogikoa.\nBarandiaran Lizeoak, egoera berrira egokitzeko, Goi Mailako Heziketa Zikloak eta Batxilergoko hainbat aukera eskaintzeari ekiten dio. Gorputz eta Kirol Ekintzen Sustapena heziketa zikloa abian jartzen du.\nBatxilergo Artistikoa jartzen du martxan Barandiaran Lizeoak.\nBatxilergo Eleaniztuna jartzen du martxan Barandiaran Lizeoak.\nPublizitatearen Arte Grafikoak heziketa zikloa jartzen du martxan Barandiaran Lizeoak.\nXXI. mendearen hasiera\nZurriola Ikastolak egoera sendoa du ikasle-kopuruari dagokionez, Haur Hezkuntzan izena ematen duten haur guztiei ezin lekua eginda. Era berean, Batxilergoa egin ahal izateko, ikasleek beste eredu batzuetara jotzen dute. Barandiaran Lizeoa, ordea, justu antzean dabil.\nZurriola Ikastolako eta Barandiaran Lizeoko Batzar Nagusiek bi ikastolak bateratzea erabakitzen dute, Zurriola Ikastola izena hartuta; horrela, Donostia ekialdean hezkuntza osatu eta orekatua eskaintzeko aukera zabaltzen da.\nAtegorrietako Villa Soroako eraikin enblematikoa eraberritzeko obrak amaitzen dira, eta HHko etapak bertan hasten du ikasturtea.\nAtegorrietako eraikin berria ireki, eta LHko etapa osoa elkartzen da eraikin berean. Gure eraldaketa pedagogikorako eta gure proiektuak aurrera egiteko urrats garrantzitsua da hau.


Behatokiak Zaldi Zuriko behatokia Pamplona Tartea 8 Km.\nParkeak eta lorategiak Unibertsitateetako campusak Pamplona Tartea 9 Km.\nParkeak eta lorategiak Ziudadela Pamplona Tartea 10 Km.\nBehatokiak Erreniega mendiko behatokia Tartea 21 Km.\nIbarrak Aezkoa Aribe Tartea 45 Km.


Laburpena ( 175. zk.), 2017ko irailaren 13a, asteazkena\nPDF (411 KB - 4 orri.)\nAGINDUA, 2017ko irailaren 4koa, Lan eta Justiziako sailburuarena, zeinaren bidez deialdi publiko bat iragartzen baita Lan eta Justizia Saileko Bulego Judizial eta Fiskala Modernizatzeko Zuzendaritzan hutsik dagoen lanpostu bat goi-kargudunaren idazkaria, 520010 kodea, 197. dotazioa izendapen askez betetzeko.\nAGINDUA, 2017ko irailaren 4koa, Lan eta Justiziako sailburuarena, zeinaren bidez deialdi publiko bat iragartzen baita Lan eta Justizia Saileko Kabinetearen Zuzendaritzan hutsik dagoen lanpostu bat -goi-kargudunaren idazkaria, 520010 kodea, 196. dotazioa- izendapen askez betetzeko.\nAGINDUA, 2017ko irailaren 4koa, Lan eta Justiziako sailburuarena, zeinaren bidez deialdi publiko bat iragartzen baita Lan eta Justizia Saileko Lan eta Gizarte Segurantza Sailburuordetzan hutsik dagoen lanpostu bat -goi-kargudunaren idazkaria, 520010 kodea, 195. dotazioa- izendapen askez betetzeko.\nEBAZPENA, 2017ko irailaren 5ekoa, Universidad del País Vasco / Euskal Herriko Unibertsitateko gerentearena, UPV/EHUko lanpostu bat izendapen askearen bidez betetzeko deialdi publikoa ebazten duena.\nEBAZPENA, 2017ko irailaren 6koa, Lanbide-Euskal Enplegu Zerbitzuko zuzendari nagusiarena, zeinaren bidez enplegu-zentroko zerbitzua garatzeko laguntzen deialdiaren babesean emandako diru-laguntzen onuradunen zerrenda argitaratzen baita. Deialdia Lanbide-Euskal Enplegu Zerbitzuko Administrazio Kontseiluak onartu zuen 2014ko uztailaren 10ean egindako bileran.\nEBAZPENA, 2017ko irailaren 6koa, Lanbide-Euskal Enplegu Zerbitzuko zuzendari nagusiarena, zeinaren bidez enplegu-zentroko zerbitzua garatzeko laguntzen deialdiaren babesean emandako diru-laguntzen onuradunen zerrenda argitaratzen baita. Deialdia Lanbide-Euskal Enplegu Zerbitzuko Administrazio Kontseiluak onartu zuen 2015eko uztailaren 22an egindako bileran.\nEBAZPENA, 2017ko irailaren 6koa, Lanbide-Euskal Enplegu Zerbitzuko zuzendari nagusiarena, zeinaren bidez argitaratzen baita enplegurako orientazio-ekintza eta -zerbitzuak garatzeko laguntzen deialdiaren babesean emandako diru-laguntzen onuradunen zerrenda. Deialdia Lanbide-Euskal Enplegu Zerbitzuko Administrazio Kontseiluak onartu zuen 2015eko urriaren 22an egindako bileran.\nEBAZPENA, 2017ko irailaren 6koa, Lanbide-Euskal Enplegu Zerbitzuko zuzendari nagusiarena, zeinaren bidez argitaratzen baita desabantaila-egoeran dauden taldeetako kideei zuzendutako enplegurako orientazio-ekintza eta -zerbitzuak garatzeko laguntzen deialdiaren babesean emandako diru-laguntzen entitate onuradunen zerrenda. Deialdia Lanbide-Euskal Enplegu Zerbitzuko Administrazio Kontseiluak onartu zuen 2015eko urriaren 22an egindako bileran.\nEBAZPENA, 2017ko irailaren 6koa, Lanbide-Euskal Enplegu Zerbitzuko zuzendari nagusiarena, zeinaren bidez argitaratzen baita desabantaila-egoeran dauden taldeetako kideei zuzendutako enplegurako orientazio-ekintza eta -zerbitzuak garatzeko laguntzen deialdiaren babesean emandako diru-laguntzen entitate onuradunen zerrenda. Deialdia Lanbide-Euskal Enplegu Zerbitzuko Administrazio Kontseiluak onartu zuen 2014ko irailaren 29an egindako bileran.\nEBAZPENA, 2017ko irailaren 1ekoa, Ingurumeneko sailburuordearena; honen bidez Donostiako (Gipuzkoa) udalerrian Gipuzkoako Hondakinen Kontsortzioak sustatzen duen hondakin arriskugabeen kudeaketa-jardueraren ingurumen-baimen integratua eskuratzeko proiektu teknikoa jendaurrean jartzeko beste epe bat ezartzen da.\nEBAZPENA, 2017ko irailaren 5ekoa, Turismo eta Merkataritzako sailburuordearena, zeinaren bidez iragartzen baita Euskal Turismo Sariak emateko 2017ko ekitaldiko deialdia, Euskal Turismo Sariak arautzen dituen 2014ko maiatzaren 7ko Aginduan ezarritako esparruaren barruan.\nEDIKTUA, ezkontzaz kanpoko seme-alabentzako neurrietarako bideratutako 42/2016 prozeduraren ondoriozkoa.\nEDIKTUA, kontratuei buruzko 1406/2016 hitzezko judizioaren ondoriozkoa.\nIRAGARKIA, Ondare eta Kontratazio Zuzendaritzarena, zeinaren bidez iragartzen baita xede hau duen kontratuaren lizitazioa: Eusko Jaurlaritzaren egoitza garbitzea, Vitoria-Gasteizko Gaztelako Atea kaleko 15. zenbakian (Espedientea: C02/008/2017).\nJAKINARAZPENA, errekurtso bat baiesten duen ebazpena jakinaraztekoa.\nIRAGARKIA, 02/2017 zehapen-prozeduran espedientearen instruktoreak hartutako ebazpen-proposamena jakinarazteko dena.\nIRAGARKIA, Kontsumobide-Kontsumoko Euskal Institutuaren zuzendariak kontsumo-arloko SAN-01A001-24-2017 zehapen-prozedurari hasiera emateko erabakia hartu duela jakinarazteko dena.\nIRAGARKIA, 2017ko uztailaren 20an egindako eskabidea dela-eta irekitako 2017-447 espedientean 2017ko abuztuaren 3an Segurtasuneko sailburuordeak emandako ebazpena jakinarazteko dena. Espedientea Datu Pertsonalak babesteari buruzko abenduaren 13ko 15/1999 Lege Organikoan jasotako eskubideez baliatzeari buruzkoa da.


Ibon Martinek liburu berri bat aurkeztu du Oninen Abenturak sailean, azken urteotan gehien saldu den haur-bilduman. Lehenengo hiru liburuen ondoren, kalean da jada laugarrena: Onin eta sorginen sekretua.\nUrdaibain kokatutako Izaro irlan pirata maltzurrekin topo egin, Gorbeiako basoetan Basajaunen bila ibili eta Pasaian galeoi batean Kanadarantz itsasoratu ondoren, Onin eta bere lagunak sorginen lurraldean barrena abiatuko dira oraingoan. Ez da bidaia erraza izango. Ez, erlojuaren aurkako bat baizik. Zuritxo ardia gaixo dago, eta Oninen lagun-taldea sanjose-loreen bila abiatzen da, horixe baita ardia salba dezakeen edabearen osagai nagusia.\nLore horiek mendian hazten dira, baina zailak dira aurkitzen. Oraingoan, gure protagonista txikiak Larhun mendira igotzen dira kremailera-tren batean. Tontorretik gertu, artzain zahar bat topatzen dute, eta hark Zugarramurdin bilatzeko gomendatzen die. Sorginen lurraldea da abentura honen bukaerako jokalekua, eta sorginen haitzuloak inguratzen dituzten baso misteriotsuak. Inguma pertsonaia beldurgarria, eguzki-loreen botereak eta euskal mitologiaren hainbat sekretu ezagutuko dituzte bidean zehar. (Irakurri +)


Txapelketaren kontra — Eibar.ORG | Eibarko peoria\nHemen zaude: Hasiera / Blogak / Dantzing / Txapelketaren kontra\netiketak: bertsolaritza, dantza, bertsolamintza, txapelketak\nArgumentuen laburpena eta aurkezpena. Eskerrik asko hemen ipintzearren.\nEskerrikasko matx eta xme zuen erantzunengatik. Villabonan aurkezpenak egin genituen, eta ez dakit esaten zer-nola jaso ziren. Zenbaitek gogoetaren formulazioan egindako akatsei erreparatu zieten, eta beraz, mamiari buruzko eztabaidarik ez zen izan. Horrek adierazi zidan niri gauzak hobeto formulatu behar direla, mamiari ez heltzeko aitzakiak ahalik eta gehien ezkutatzeko. Dena den, gai honekin, nire sentsazioa zera da: "Nok agindu ditu niri inoren baratzean bazterrak nahastera joatea, gure etxean ditugun komeriak ez disimulatu gabiltzanean?".\naupa, oier. zorionak eta eskerrik asko zure gogoetagatik. Zulaikak beren "jokoa ala jolasa" hura atera zuenetik, ia ez dut gaiari buruzko iritzi taxuzko eta ordenaturik ikusi inon. nik ez daukat argi, on-gaitzen neurketan, zer gailentzen den, baina zureak pentsarazi egiten du, eta ez bakarrik bertsolaritzaz, artearen gainerako alorrez ere bai; adibidez, literaturan sariketek egileon artean sortzen duten deserosotasunaz.


Geneak aldatuz, kirolari perfektuaren bila - Zientzia.eus\nHasiera » Artikuluak » Geneak-aldatuz-kirolari-perfektuaren-bila\n2003/08/24 Kortabitarte Egiguren, Irati - Elhuyar Zientzia\nNazioarteko kirol-norgehiagoken maila zalantzan jarriko du dopin genetikoak. Baina, zer da dopin genetikoa? Eta zer da komunikabideetako kirol-saioetan ohiko bihurtzen ari den dopin hitza? Nola dopatzen dira kirolariak?\nDopin genetikoa poliki-poliki ateak irekitzen ari da.\nDopina eta geneak elkarturik? Bai horixe. Bi horien konbinaziotik sortu den dopin genetikoak zeresana emango du etorkizunean, poliki-poliki ateak irekitzen ari baita. Zertan oinarritzen da dopatzeko metodo berri hau? Labur-labur esanda, bere helburua geneen bitartez kirolariaren errendimendua handitzea da. Hau da, gene jakin batzuk txertatuz, ezaugarri genetiko horiek berez ez dituzten kirolariei erresistentzia eta abiadura handitzen lagunduko lieke. Izan ere, genetika arloan egin diren aurrerapenek erakutsi dute geneek ere zeregin erabakigarria dutela alderdi horretan. Ez al diozue horri gene-terapiaren usainik hartzen? Azken finean, kirolariaren ezaugarri fisiologikoak aldaraz ditzaketen geneak txertatzen ari dira zelularen genoman.\nOraindik ikertzen ari dira, baina dopin genetikoa gauzatuz gero, ezinezkoa izango da gaur egungo dopin-kontrolekin detektatzea.\nKirolari bat genetikoki dopatzeko prozesua oso konplikatua bada ere, modu sinple batean azalduz hauek lirateke prozesu horretan egin beharreko urratsak: Lehendabizi, kirol-mota bakoitzaren errendimenduarekin erlazionatuta dauden geneak identifikatu eta aukeratu beharko lirateke, eta genea isolatu eta laborategian sintetizatu; ondoren, genea substantzia garraiatzaile batean txertatuko lukete. Aldi berean, biopsia bidez, medikuek kirolariaren zelulak erauziko lituzkete, laborategian hazi eta manipulatzeko. Izan ere, zelula horietan txertatuko lirateke gene dopatzaileak. Azkenik, zelula eraldatuak injektatuz, material genetiko berridun zelula horiek kirolariaren organismora moldatuko lirateke.\nHartzen diren hainbat pilula eta botikak albo-ondorio arriskutsuak dituzte.\nHorrenbestez, zientzialariek kirolari perfektua osatzeko geneak identifikatu nahi dituzte: arnasketa bikainarekin, gorputzaren osaketa bereziarekin, hau da, hitz gutxitan esanda, beharrezkoa denean garaipena lortzeko moduko gorpuzkerarekin. Hori bai zortea! Edo zoritxarra?\nNorberak atera ditzala bere ondorioak. Izan ere, epe motzean aterako dio seguruen etekinik baina luzera, argi dagoenez, kalte egin diezaioke. Hain zuzen ere, medikuntzan gaitzen bat sendatzeko geneak erabili badira ere, ikerketa-fasean dagoen metodologia da eta oraindik zailtasun handiak dauzka fase hori gainditzeko. Adibidez, oraindik ez da aurkitu terapiarako erabili nahi diren geneak pazientearen DNAn txertatzeko modu erraz eta segururik. Gehien zabaldu den teknikan birusek garraiolari-lana egiten dute.\nBaina metodo hori ez da guztiz segurua, DNA katearen edozein tokitan txertatzen baitute genea. Inoiz gertatu da, bide batez eragin kaltegarria duten beste gene batzuk aktibatzea. Horren adibide da Frantzian gene baten gabezia zuten burbuila-haurren kasua. Gaixotasun horri aurre egiteko asmoz, haur horiei falta zuten genea sartu zieten eta azken horrek hurbil zegoen onkogene bat aktibatu zuen; ondorioz, haurretariko bik leuzemia garatu zuten. Adituen aurreranzko erronka oztopo horiek gainditzea izango da.\nBaina, zer da dopina?\nAtletismoan ez ezik, dopina kirol guztietan zabalduta dago.\nBaina zer esan nahi du komunikabideetako kirol-saioetan ohiko bihurtzen ari den dopin hitzak? Nazioarteko Batzorde Olinpikoaren esanean, dopina, gaur egun, errendimendu fisikoa hobetzeko gorputzarentzat arrotz diren substantziak hartzea, edo arrotz ez direnak ezohiko metodoz hartzea da. Arrazoi etikoak eta sortzen dituen osasun-arazoak direla medio, kirolean dopina debekatuta dago. Izan ere, lehiatzean kirolaren oinarrietako bat parekotasuna da, eta dopinak parekotasun hori hautsi egiten du. Bestetik, epe motzean giza gorputzaren errendimendua hobetzen badu ere, luzera kaltegarritzat jotzen da, hartzen diren hainbat produktuk albo-ondorio arriskutsuak dituztelako.\nBeraz, substantzia edo metodo bat dopintzat hartzen da baldin eta: gizakiarentzat substantzia arrotza edo ezohikoa bada edo dosian hartu bada, errendimenduan behin-behineko hobekuntza eragiten badu eta osasunerako kaltegarria bada. Azken baldintza da gorabehera gehien eragiten dituena debekatuta dauden substantzien zerrenda osatzerakoan. Izan ere, benetan zaila da kaltegarria zer den zehaztea, epe luzera begiratu nahi bada batez ere. Substantzia askoren ondorioak ezezagunak zaizkigu, ez delako horiei buruzko azterketa sakonik egin eta, gainera, egin diren ikerketa askok datu kontrajarriak eman dituztelako.\nDopin genetikoa garatzeko egin beharreko laborategiko lana ez da batere erraza.\nNazioarteko Batzorde Olinpikoaren Batzorde Medikoak zerrenda bat argitaratzen du dopinarekin lotuta. Zerrenda horrek hainbat maila biltzen ditu: dopatzeko produktuak, dopatzeko metodoak eta debekatutako substantziak. Dopatzeko produktuen artean, kanabisa eta alkoholaz gain, analgesiko narkotikoak, bizigarriak, beta-blokeatzaileak, diuretikoak, esteroide anabolikoak eta hormonak daude, besteak beste. Odol-transfusioak, farmakoak eta drogak ere, besteak beste, errendimendua handitzeko erabiltzen dira. Azkenik, debekatutako substantzien artean, dagoeneko aipaturiko asko eta asko sartuko lirateke.\nNahiz eta askotan dopinari buruz hitz egitean kirol jakin batzuk soilik aipatzen diren, argi dago kirolari bakoitzak ondoen datorkion lagungarriak aurkitzeko aukera duela. Izan ere, landu beharreko gorputz-atalak asko aldatzen dira kirol batetik bestera.\nPrest da EPOaren proba - Zientzia.eus 2018-10-29\nGene-terapia joko olinpikoetan - Zientzia.eus 2018-10-29\nNandrolonaren doping-aren inguruko zalantzak argituko dituen testa - Zientzia.eus 2018-10-29\nLaguntzen ez duen dopina - Zientzia.eus 2018-10-29